Αχ αυτή η Ευρωλίγκα! « galobasket\n« Ξεκίνημα με νίκη για τον Ολυμπιακό.\nΓκέρσον για όλους και για όλα! »\nΑχ αυτή η Ευρωλίγκα!\nPosted by akilas στο 25 Οκτωβρίου 2008\nΕίναι να αναρωτιέται κανείς. Θυμάμαι εδώ και αρκετό καιρό την περίοδο που ξεκίναγε το σχίσμα στο Ευρωπαϊκό μπάσκετ τον Γιώργο Βασιλακόπουλο να πηγαίνει στην εκπομπή του Φίλιππα Συρίγου και να «κατηγορούν» συνεχούς τους Ισπανούς.\nΒέβαια πάντα υπήρχε μια πολύ μα πολύ μικρή αναφορά στο πως άλλαξε χέρια το «μισό» Ευρωπαϊκό μπάσκετ αλλά αμέσως ξεκίναγε η απόδοση ευθυνών στους Ισπανούς.\nΟ χρόνος πέρασε και ο Νίκος Παπαδογιάννης συνεχίζει και αυτός στο ίδιο μοτίβο. Χαρακτηριστικό είναι το άρθρο του: «Το πανηγύρι των ευρωφωστήρων» . Φταίνε οι δοκησίσοφοι Ισπανοί οι πειρατές που η νόμιμη Σουπρολίγκα (!) επλήγει από τα αποσχιστικά σχέδια των Πορτέλα, Μπερτομέου!\nΗ λαίλαπα της ULEB έχοντας Αμερικανική υποστήριξη κατάφερε να επικρατήσει στο Ευρωπαϊκό μπάσκετ και να πλουτίσει τους Ισπανούς σύμφωνα με τον κύριο Παπαδογιάννη.\nΕπίσης γίνεται αναφορά και στο σχέδιο Μπερτομέου ο οποίος με θράσος χιλίων καρδιναλίων εξαγγέλει κλειστή λίγκα και ισόβια παραμονή ομάδων αρκετών ομάδων στο νέο μόρφωμα.\nΚαι το ερώτημα πλέον που κάνει ο Ακιλας από το galobasket είναι το εξής: πώς έφτασαν οι Ισπανοί να ελέγχουν όλο το Ευρωπαϊκό διασυλλογικό μπάσκετ επί 8 χρόνια; Αφού ήταν πειρατές και εκμεταλλευτές γιατί όλα αυτά τα χρόνια κατάφεραν να πάρουν με το μέρος τους όλες τις ομάδες της Ευρώπης;\nΘα μας πει ο κύριος Παπαδογιάννης και ο κύριος Συρίγος ποιοί ευθύνονται που οι Ισπανοί έγιναν απόλυτοι κυρίαρχοι του παιχνιδιού; Ο κύριος Βασιλακόπουλος έχει καμία ευθύνη μήπως;\nΟ Ολυμπιακός και ο Παναθηναϊκός που επιθυμούν να συμμετέχουν στην κλειστή λίγκα δεν έχουν ευθύνη που θα συνασπιστούν με τους πειρατές;\nΈχω κατά καιρούς αναφερθεί σε αρκετά ευτράπελα που διακρίνουν την Ευρωλίγκα. Ένα από αυτά είναι η άδικη μεταχείριση των Ρωσικών ομάδων και η με το γάντι αντιμετώπιση άλλων πρωταθλημάτων. Τόσα χρόνια δεν έχω καταλάβει πώς προκύπτει ο αριθμός των ομάδων από κάθε πρωτάθλημα.Πάντως η Ευρωλίγκα σε σχέση με το παλιό Κύπελλο Πρωταθλητριών νομίζω ότι έχει κάνει αρκετά βήματα μπροστά.\nΘα ήθελα επίσης να αναφερθώ στο πόσο μπροστά είναι οι Ισπανοί. Βγήκε όπως γνωρίζουμε το σχέδιο Μπερτομέου και το σχέδιο Πορτέλα. Όποιο από τα δύο υπερισχύσει πάλι Ισπανοί θα είναι από πάνω! Δεν θα εισέλθω σε ηθικά ζητήματα αλλά αν αξιολογούσα την ικανότητα των Ισπανομπασκετικών παραγόντων και την αντίστοιχη π.χ. των Ελλήνων θα χάναμε 10-2 περίπου.\nΑν πάντως οι Ευρωλιγκέοι δεν προσέξουν τους Ρώσους τα επόμενα χρόνια βλέπω να γίνεται βορειοανατολικό μπλογκ με προεκτάσεις προς τον Νότο. Νομίζω ότι ούτε οι 2 ομάδες είναι αρκετές για τους Ρώσους από τη στιγμή που δίνουν τόσο χρήμα. Φαντάζομαι ότι θα πιέσουν αρκετά το επόμενο διάστημα.\nΕνδιαφέρον άρθρο για λίγκες, μπάτζετ…\nThis entry was posted on 25 Οκτωβρίου 2008 στις 10:10\tand is filed under Ευρωλίγκα, ΠΑΡΕ ΘΕΣΗ - ΓΝΩΜΕΣ. You can follow any responses to this entry through the RSS 2.0 feed. You can leave a response, ή trackback from your own site.\n6 Σχόλια to “Αχ αυτή η Ευρωλίγκα!”\nGianmarco Pozzecco said\n25 Οκτωβρίου 2008 στις 14:08\nΑΠΛΑ ΟΙ ΙΣΠΑΝΟΙ ΚΥΡΙΑΡΧΗΣΑΝ ΓΙΑΤΙ ΕΙΝΑΙ ΟΙ ΚΑΛΥΤΕΡΟΙ ΣΕ ΟΛΟΥς ΤΟΥς ΤΟΜΕΙΣ…,\n25 Οκτωβρίου 2008 στις 21:50\nΗδη ειναι στα σκαρια καινουρια λιγκα στα προτυπα της παλιας Βορειας Λιγκας.\nΘα υπαρχουν ομαδες απο Ρωσια, Ουκρανια, Λιθουανια, Λετονια, Εστονια και παει λεγωντας. Επικεφαλης θα ειναι Λιθουανος. Για να δουμε…\n26 Οκτωβρίου 2008 στις 10:35\nΤο γνωρίζω για την καινούρια λίγκα. Αν ομάδες από αυτήν τη λίγκα καταφέρουν να εντάξουν μεσοπρόθεσμα ομάδες από Ελλάδα, Σερβία, Τουρκία και Ισραήλ θα έχουν επι της ουσίας αχρηστεύσει όλες τις κινήσεις των Ισπανών καθώς με Γαλλία, Ιταλία και Ισπανία μόνο δεν κάνεις ανταγωνιστικό πρωτάθλημα.\nΗ λογική λέει ότι υπάρχουν πιθανότητες να ξεχειλίσει το ποτήρι σύντομα για τις Ρωσικές αρχικά ομάδες αν οι της Ευρωλίγκα δεν κάνουν γρήγορα κινήσεις. Η δεύτερη βέβαια ομάδα σε συνδυασμό με την επικείμενη κατάκτηση του Ούλεμπ φέτος από Ρωσική ομάδα θα αμβλύνει λίγο τις πιέσεις.\n26 Οκτωβρίου 2008 στις 19:52\nΜου τη δίνει αυτή η επίθεση και αυτή η χαρά μπασκετικών να πηγαίνει άσχημα το ποδόσφαιρο. Αν κάποιος διαβάσει το άρθρο του Παπαδογιάννη: http://www.sport-fm.gr/article/151640 θα διακρίνει την προσπάθεια μείωσης του ποδοσφαίρου και προβολής του μπάσκετ χωρις να το έχει και ανάγκη το άθλημα αφού αυτοπροβάλλεται με τις επιτυχίες του.\nΑσχολούμενος με τη βιτρίνα του μπάσκετ, λέγε με Ολυμπιακό και Παναθηναϊκό, παραλείπει να κάνει αναφορά σε αυτό το άρθρο στα χάλια που ταλανίζουν το Ελληνικό μπάσκετ ενώ αντίθετα κάνει αναφορά στα άσχημα του ποδοσφαίρου. Αλήθεια γιατί δεν μας λέει στο άρθρο αυτό για την παγκόσμια πρωτοτυπία της Α1 με την 14η ομάδα και όλα τα συναφή;\nΗ απάντηση είναι γιατί στο άρθρο αυτό υποβαθμίζουμε το ποδόσφαιρό και ανεβάζουμε το μπάσκετ. Επίσης γιατί πάντα η βιτρίνα ενδιαφέρει αρκετούς προβεβλημένους δημοσιογράφους.\nΌσο μπασκετικός και να είμαι δεν μου άρεσε καθόλου το άρθρο αυτό και γενικά η αντιπαράθεση στα σπορ. Το κάθε άθλημα έχει τα θετικά και αρνητικά του.\n26 Οκτωβρίου 2008 στις 21:53\nΔεν γινονται μονο στην Ελλαδα αυτα, φετος συμβαινει και στην Ισπανια (-1) και στην Ιταλια (-2). Απλα σε οργανωτικο και οικονομικο επιπεδο το μπασκετ υπολειπεται του ποδοσφαιρου στην Ευρωπη.\nΑλλα σε επιπεδο παικτων και παιχνιδιου ειναι σαφως ανωτερο (στην ελλαδα) του ποδοσφαιρου.\n30 Οκτωβρίου 2008 στις 10:55


Τι πρέπει να περιμένουμε από τη Σύνοδο Κορυφής στη Μπρατισλάβα | Mikrometoxos.gr\n15.09.2016 10:47 Οι ηγέτες των 27 χωρών της ΕΕ, που θα συνεδριάσουν την Παρασκευή στη Μπρατισλάβα, για να εξετάσουν το μέλλον της ΕΕ μετά το Brexit, αναμένεται να συμφωνήσουν σε λίγες προτάσεις, σύμφωνα με δημοσίευμα της Wall Street Journal. Το βρετανικό δημοψήφισμα της 23ης Ιουνίου ήγειρε θεμελιώδη ερωτήματα για το μέλλον της ΕΕ, η οποία είδε για πρώτη φορά ένα μέλος της να αποχωρεί. «Αντί, όμως, να απαντήσει αυτά τα ερωτήματα – αν χρειάζεται περισσότερη πολιτική ενοποίηση ή μία χαλαρότερη ένωση – οι ηγέτες θα εστιάσουν πιθανόν σε λίγα θέματα, στα οποία μπορούν να συμφωνήσουν: περισσότερη συνεργασία στον αγώνα κατά της τρομοκρατίας και στην ασφάλεια των συνόρων καθώς και μία πιο γενναιόδωρη επενδυτική πολιτική», αναφέρει το δημοσίευμα.


Ξεσηκώθηκαν φορείς και ...προοδευτικοί για τις αμβλώσεις - ΝΑΙ λέει και η ΓΡΑΜΜΑΤΕΙΑ ΙΣΟΤΗΤΑΣ! - ΒΗΜΑ ΟΡΘΟΔΟΞΙΑΣ\n14/01/2020 | 12:50\nΟλοι… οι προοδευτικοί του τόπου ξεσηκώθηκαν και τάχθηκαν ενάντια στις αφίσες κατά των αμβλώσεων που εμφανίστηκαν για μερικές ώρες στο μετρό της Αθήνας και τελικά “κατέβηκαν”.\nΝέα Υόρκη: Ορθόδοξοι χριστιανοί σε εκδηλώσεις προσευχής έξω από κλινικές εκτρώσεων\nΗ Γενική Γραμματεία Ισότητας πήρε θέση για την επίμαχη καμπάνια, τονίζοντας πως το δικαίωμα των γυναικών στην άμβλωση είναι αδιαμφισβήτητο.\nΕτικέτες: αμβλώσειςΓΡΑΜΜΑΤΕΙΑ ΙΣΟΤΗΤΑΣειδήσειςεκτρώσειςΜΕΤΡΟ\nΆγιον Όρος: Μάρκος ιερομόναχος Διονυσιάτης (1852 – 1938)


Απαντήσεις Δημάρχου Πειραιά Γιάννη Μώραλη για θέματα του Πειραιά σε ερωτήσεις δημοσιογράφων - Zostonpirea.gr|Ζω στον Πειραιά|Επαγγελματικός Οδηγός|Ιατρικός Οδηγός|Οδηγός Διασκέδασης|Οδηγός Delivery|Κατάλογος Επιχειρήσεων Πειραιά|Πειραιάς|αγοράζω στον πειραιά|αγορά πειραιά\nΑπαντήσεις Δημάρχου Πειραιά Γιάννη Μώραλη για θέματα του Πειραιά σε ερωτήσεις δημοσιογράφων\nΠροσβασιμότητα των πολιτών στη θάλασσα της Πειραϊκής\nΟ Δήμαρχος Πειραιά κ. Γιάννης Μώραλης τόνισε ότι έχει επικοινωνήσει με τους αρμόδιους φορείς και με τον Αντιπεριφερειάρχη Πειραιά κ. Γιώργο Γαβρίλη και υπάρχει πλάνο για την ανάπλαση της Πειραϊκής στην Ολοκληρωμένη Χωρική Επένδυση (Ο.Χ.Ε.). Όταν λέμε Πειραϊκή – πρόσθεσε - εννοούμε όλο το παράκτιο μέτωπο μέχρι τη Μαρίνα Ζέας, χωρίς τη διακοπή των χιλίων περίπου μέτρων, τα οποία είναι κλεισμένα με συρματοπλέγματα από την Αρχαιολογική Υπηρεσία. Χαρακτήρισε υποβοηθητική των διεκδικήσεων της Δημοτικής Αρχής, κάθε κίνηση πολιτών που λειτουργεί οργανωμένα και παίρνει σωστές πρωτοβουλίες. Τόνισε πως είναι απαράδεκτο να μην είναι προσβάσιμο από τους πολίτες το πιο ωραίο κομμάτι της πόλης. Στον Πειραιά –συμπλήρωσε- υπάρχει ένα ιδιαίτερο περιβάλλον: οι διαχειριστές του μεγάλου λιμανιού δεν έχουν σχέση όχι μόνο με την πόλη, αλλά ούτε και με τη χώρα, παρόλο που - όπως είπε – «πιστεύουμε ότι μπορούν να βοηθήσουν στην ανάπτυξη του λιμανιού, αλλά και υπό προϋποθέσεις και στην ανάπτυξη της πόλης». Αναφερόμενος στα άλλα δύο λιμάνια, επεσήμανε ότι τη Μαρίνα Ζέας και τη διαχειρίζεται, εδώ και καιρό, ιδιώτης και το Μικρολίμανο το διαχειρίζεται το σωματείο «Άγιος Κοσμάς», που δεν έχει καμία σχέση με τον Πειραιά. Όπως συμπέρανε ο κ. Μώραλης, ο Πειραιάς περιβάλλεται από θάλασσα, αλλά η διαχείριση του παράκτιου μετώπου και η πρόσβαση είναι πολύ μειωμένες για την πόλη και τη Δημοτική Αρχή και αυτό όπως είπε, δεν διορθώνεται εύκολα. Για το Μικρολίμανο, τόνισε ότι υπάρχουν σκέψεις να πάρει ο Δήμος τη διαχείριση στα χέρια του. Μίλησε για παγιοποιημένες καταστάσεις επί δεκαετίες και όπως εκτίμησε απαιτείται πολύ δουλειά για να αλλάξουν τα πράγματα. «Υπάρχει το σχέδιο της Ολοκληρωμένης Χωρικής Επένδυσης και έχουμε πλέον χρηματοδότηση», κατέληξε ο Δήμαρχος Πειραιά.\nΓια την προσβασιμότητα στη θάλασσα της Πειραϊκής παρενέβη ο Αντιπεριφερειάρχης Πειραιά κ. Γιώργος Γαβρίλης, ο οποίος τόνισε ότι η περιοχή της Πειραϊκής είναι χαρακτηρισμένος αρχαιολογικός χώρος και βρίσκεται σε μια ιδιότυπη ομηρία εδώ και πολλά χρόνια, καθώς το έργο της ανάδειξης του Κονώνειου Τείχους, το οποίο υλοποιείται με την διαδικασία της αρχαιολογικής ανασκαφής, εξελίσσεται με πολύ αργούς ρυθμούς.\n«Από την εξέλιξη του έργου είναι προφανές ότι απαιτείται μια νέα συνεννόηση των φορέων της πόλης με το Υπουργείο Πολιτισμού, προκειμένου να απομακρυνθούν οι τόνοι μπαζών που εναποτέθηκαν επάνω του επί δημαρχίας Σκυλίτση και να ανοίξει ο δρόμος της ανάπλασης της περιοχής και της απόδοσης του χώρου και του μνημείου στους πολίτες», επεσήμανε ο Αντιπεριφερειάρχης Πειραιά.\nΑρμοδιότητες των δήμων σε σχέση με τη θάλασσα\nΟ κύριος Μώραλης επεσήμανε ότι η Δημοτική Αρχή είχε προτείνει τη δημιουργία Δημοτικού λιμενικού ταμείου για το λιμάνι του Πειραιά, όταν εξέφρασε αντιρρήσεις για τον τρόπο ιδιωτικοποίησης του λιμανιού, αλλά όπως είπε, η πρόταση δεν έγινε αποδεκτή. Ανέφερε ωστόσο ότι μπορεί να γίνει στο Μικρολίμανο, να διαχειρίζεται δηλαδή ο Δήμος του μεγαλύτερου λιμανιού της χώρας ένα μικρό λιμανάκι και να δώσει εξετάσεις.\nΟ Δήμαρχος Πειραιά, τόνισε την ανάγκη επιτάχυνσης των διαδικασιών, για να μπορεί ο Δήμος Πειραιά να κάνει διαχείριση των παραλιών και των νερών και όχι όπως χαρακτηριστικά είπε, «να μας καλούν να παραλάβουμε τις παραλίες μετά από μια μόλυνση, χωρίς να έχουμε ιδέα τι παραλαμβάνουμε». Πρόσθεσε δε, ότι λίγα πράγματα έχουν κατατεθεί στο τραπέζι για τις αρμοδιότητες που έχει ο Δήμος σε σχέση με τη διαχείριση των νερών της θάλασσας και των παραλιών του. Επεσήμανε ότι γίνονται εξόφθαλμα λάθη. Ανέφερε ως παράδειγμα την αρμοδιότητα της ναυαγοσωστικής, που παραχωρείται πρόσφατα με ένα νομοσχέδιο, χωρίς να συνοδεύεται με τον απαραίτητο πόρο, που για τον Δήμο Πειραιά σημαίνει 100.000 €, πράγμα που δεν έχει προβλεφθεί στον προϋπολογισμό και επίσης τόνισε ότι δεν μπορεί να εφαρμοστεί άμεσα, όπως προβλέπει σχετική εγκύκλιος. Χρειάζονται τουλάχιστον πέντε έως έξι μήνες.\nΔιάσωση των ξύλινων σκαφών\nΟ κ. Μώραλης μίλησε για το ευρωπαϊκό πρόγραμμα καταστροφής ξύλινων σκαφών, προκειμένου να αντιμετωπιστεί η υπεραλίευση με την αποζημίωση των ιδιοκτητών τους και διατύπωσε την ιδέα σε επιστολή στον αρμόδιο Υπουργό την οποία και αποδέχτηκε, να γίνει στο Μικρολίμανο, πέρα από την αστική ανάπλαση, ένας μουσειακός χώρος φιλοξενίας ξύλινων σκαφών. Γι’ αυτό μάλιστα επεσήμανε ότι έχει μιλήσει με τον πρόεδρο της ΚΕΔΕ και με άλλους Δημάρχους που έχουν λιμάνια στις πόλεις τους.\nΤέλος ο Αντιπεριφερειάρχης Πειραιά κ. Γιώργος Γαβρίλης, αναφερόμενος στην ανάπλαση του Μικρολίμανου και του περιβάλλοντος χώρου του ΣΕΦ, τόνισε ότι η Περιφέρεια Αττικής χρηματοδοτεί τα δύο έργα με έξι εκατομμύρια ευρώ.


Ιταλία: Σε δίκη ο Σαλβίνι για στέρηση ατομικής ελευθερίας σε 147 πρόσφυγες - iNotos.gr\nΙταλία: Σε δίκη ο Σαλβίνι για στέρηση ατομικής ελευθερίας σε 147 πρόσφυγες\nΤην παραπομπή σε δίκη του γραμματέα της Λέγκα, Ματέο Σαλβίνι, για στέρηση ατομικής ελευθερίας 147 μεταναστών και προσφύγων αποφάσισε δικαστής του Παλέρμο, έπειτα από πολύμηνη έρευνα.\nΗ υπόθεση αφορά τους επιβαίνοντες στο πλοίο της ισπανικής ΜΚΟ Open Arms, οι οποίοι αναγκάσθηκαν να περιμένουν μια εβδομάδα, πριν αποβιβαστούν σε ιταλικό λιμάνι, τον Αύγουστο του 2019, λόγω άρνησης του, τότε υπουργού Εσωτερικών, Σαλβίνι να δώσει το αναγκαίο «ελεύθερο».\nΣΥΡΙΖΑ: «Όχι» στο ξεπούλημα του Ενετικού Λιμανιού και...\nΑλ. Τσίπρας: Η ιστορία δεν σταματά ούτε με...


Τα έργα στην Αγιά Σοφιά μέσω drone! | in.gr\nTAGS: droneαγιά σοφιά\nΟι εργασίες ανέγερσης της Αγια Σοφιάς προχωρούν με γοργούς ρυθμούς και το γήπεδο ολοένα και παίρνει μορφή όπως θα δείτε από τα πλάνα που είναι τραβηγμένα μέσω drone\n19 Οκτωβρίου 2018, 19:13\nΗ Αγιά Σοφιά κάθε μέρα που περνάει, ομορφαίνει και… ψηλώνει. Τα έργα προχωρούν απερίσπαστα και χωρίς διακοπές πλέον. Το αποτέλεσμα σε κάθε νέο βίντεο είναι εντυπωσιακό.\n20/01/2021 | 12:53\nΟικονομία Αποζημίωση ιδιοκτητών ξενοδοχείων 12μηνης λειτουργίας: Έως 31 Ιανουαρίου οι υπεύθυνες δηλώσεις 8 λεπτά πριν\nΕλλάδα Μπεκατώρου: «Να μιλήσουν όσοι έχουν βιώσει την σεξουαλική κακοποίηση» 15 λεπτά πριν\nStories Παύλος Μάτεσις: Σπονδυλική στήλη του ελληνικού πολιτισμού δεν είναι ο Θεός αλλά η ποίηση 18 λεπτά πριν\nΕλλάδα Δολοφονία 54χρονης: Για ανθρωποκτονία από πρόθεση θα απολογηθεί ο Νορβηγός σύντροφός της 19 λεπτά πριν\nΚυβέρνηση Προτεραιότητα για την κυβέρνηση το άνοιγμα Γυμνασίων και Λυκείων 25 λεπτά πριν


«Δικαίωμα συλλήψεων από φρουρούς στα ΑΕΙ» | VOUCHER-ERGASIA\nΟ κ. Χρυσοχοΐδης ζήτησε από τους πολίτες, μιλώντας στον ΣΚΑΪ, να είναι προσεκτικοί και να μην συνωστίζονται στα καταστήματα και από τους επαγγελματίες να τηρούν τους κανόνες. Ερωτηθείς για την απόφαση του ανοίγματος ο υπουργός δήλωσε: «θα καταστραφούμε οικονομικά και ψυχολογικά αν συνεχίσουμε να βρισκόμαστε σε ένα διαρκές αυστηρό απαγορευτικό».\n«Δεν μπορεί να συνεχιστεί άλλο η τρομοκρατία, η βία και ο φόβος των εκπαιδευτικών από μια μειοψηφία μέσα στα πανεπιστήμια. Πρέπει να σταματήσει το αίσθημα ασυδοσίας και ατιμωρησίας που δημιουργεί όλη αυτή την κατάσταση», τόνισε ο κ. Χρυσοχοΐδης.


6 Ιουνίου 1944…D-Day | 1ο Δημοτικό Σχολείο Χολαργού, Σεπ 2011- Αυγ 2014\n6 Ιουνίου 1944…D-Day\nAπόβαση στη Νορμανδία\nΗ μεγαλύτερη αμφίβια πολεμική επιχείρηση της Ιστορίας οδήγησε στην ήττα της Γερμανίας δέκα μήνες αργότερα…\n…68 χρόνια πριν\nAn American Army chaplain kneels next to a wounded soldier in order to administer the Eucharist and Last Rites, France, 1944\nΗ επιλογή αυτή στηριζόταν ένθερμα και από τη Σοβιετική Ενωση, η οποία από τον Ιούνιο του 1941 έφερε το μεγαλύτερο βάρος της χερσαίας πολεμικής προσπάθειας, αντιμετωπίζοντας με δυσκολία τις δυνάμεις του Αξονα στο έδαφός της. Μια και η ΕΣΣΔ δεν μπορούσε μόνη της να αντιμετωπίσει νικηφόρα τις δυνάμεις του Αξονα, το αίτημα για δεύτερο μέτωπο\nετίθετο και από εκεί με μεγάλη επιμονή: τον Ιούνιο του 1943 ο Στάλιν έφτασε κοντά στη ρήξη με τους Δυτικούς συμμάχους (απέσυρε τους πρεσβευτές του στην Ουάσιγκτον και το Λονδίνο), όταν\nπληροφορήθηκε την αναβολή της επιχείρησης (για επιχειρησιακούς λόγους).\nΕπιχειρησιακές δυσκολίες μετέθεσαν την ημερομηνία της απόβασης πρώτα στο τέλος Μαΐου και μετά στην 1η Ιουνίου. Ο καιρός και οι συνθήκες της παλίρροιας οδήγησαν σε νέα αναβολή (νέα\nημερομηνία ήταν η 5η Ιουνίου). Ομως, καθώς ο καιρός στην περιοχή ήταν πολύ κακός, η έναρξη της απόβασης (D-Day) αναβλήθηκε για την επομένη.\nΤα σχέδια προέβλεπαν απόβαση 156.000 ανδρών, της 1ης Αμερικανικής Στρατιάς, (73.000 περίπου) και της 2ης Βρετανικής Στρατιάς (περίπου 83.000, από τους οποίους 14.000 ήταν Καναδοί) σε πέντε σημεία στην ακτή της Νορμανδίας, με μέτωπο συνολικά περίπου 72 χιλιόμετρα. Οι αμερικανικές δυνάμεις επιχειρούσαν στο δυτικό μέρος (ακτές Omaha και Utah) και οι βρετανικές στο ανατολικό (ακτές Sword, Juno, Gold). Αερομεταφερόμενες μονάδες προστάτευαν τα πλευρά της απόβασης, αμερικανικές στα δυτικά, βρετανικές στα ανατολικά. Την πρώτη μέρα της απόβασης χρησιμοποιήθηκαν περισσότερα από 5.000 πλοία και 11.000 αεροπλάνα. Αποβιβάστηκαν επίσης 900 τεθωρακισμένα και 600 πυροβόλα. Οι αερομεταφερόμενες μονάδες (αλεξιπτωτιστές και μονάδες φορτωμένες σε συρόμενα ανεμοπλάνα) ενεπλάκησαν στη μάχη τις πρώτες ώρες της 6ης Ιουνίου. Ομως, οι ισχυροί άνεμοι που έπνεαν στην περιοχή τις διασκόρπισαν\n(ειδικά τις αμερικανικές) σε μεγάλη έκταση, εμποδίζοντας έτσι την πλήρη επίτευξη των στόχων τους. Παρά ταύτα, η ρίψη αλεξιπτωτιστών προκάλεσε σύγχυση στις γερμανικές δυνάμεις: αναφορές για στρατιώτες και πολεμικό υλικό που εμφανιζόταν σε μεγάλη έκταση άρχισαν να φτάνουν στις γερμανικές διοικήσεις που αρχικά δεν μπορούσαν να καταλάβουν τον στόχο της επιχείρησης. Περισσότερη επιτυχία είχαν οι Βρετανοί στο ανατολικό πλευρό του μετώπου.\nΠλην της προετοιμασίας και της μαχητικής ικανότητας των συμμαχικών δυνάμεων, αποφασιστικής σημασίας για την επιτυχία της απόβασης και την επιβίωση του προγεφυρώματος, τις πρώτες ειδικά μέρες, ήταν η υποστήριξη από τα πυροβόλα του πολεμικού ναυτικού και η πλήρης κυριαρχία στον αέρα της συμμαχικής πολεμικής αεροπορίας. Στην επιτυχία συντέλεσε και η πολύ σημαντική προσπάθεια σε επίπεδο σχεδιασμού, παραγωγής και συγκέντρωσης πολεμικού υλικού, αλλά και έρευνα και εφαρμογή μεγάλου αριθμού τεχνικών καινοτομιών που τελικά υποστήριξαν την επιχείρηση. Σχεδιάστηκαν και κατασκευάστηκαν σε μεγάλους αριθμούς αποβατικά σκάφη για τη μεταφορά\n«All the civilized world loves France and Paris. Americans share this love with a special intimacy born in the kinship of our revolutions, our ideas and our alliances in two great wars.»\nπροσωπικού, εφοδίων και αρμάτων μάχης. Κατασκευάστηκαν επίσης τεχνητά λιμάνια (Mulberry harbours) από προκατασκευασμένα\nτσιμεντένια μέρη και παλαιά πλοία που ρυμουλκήθηκαν και ποντίστηκαν αμέσως μετά την απόβαση σε προεπιλεγμένα σημεία, δημιουργώντας αποβάθρες όπου μπορούσαν να εκφορτωθούν προμήθειες και πολεμικό υλικό. Ακόμη, αναπτύχθηκαν ή διαμορφώθηκαν νέοι τύποι αρμάτων: αμφίβια άρματα μάχης, φλογοβόλα άρματα (Crocodiles), άρματα εκκαθάρισης ναρκοπεδίων (Crabs), οχήματα μηχανικού εξοπλισμένα για καταστροφή οχυρώσεων (AVRE), οχήματα για γεφυροποιία κ.λπ.\nΓ. Καζαμίας , αναπληρωτής καθηγητής στο Τμήμα Ιστορίας και Αρχαιολογίας του Πανεπιστημίου Κύπρου.\nΗ ελληνική παρουσία στην Απόβαση\nH Ελλάδα δεν μπορούσε να λείπει από τη μεγαλύτερη μέρα του πολέμου. Αν και βρισκόταν ακόμη υπό κατοχή, οι Ελληνικές ‘Ενοπλες Δυνάμεις συνέχιζαν σταθερά τον αγώνα στο πλευρό των Συμμάχων. Τα ελληνικά πολεμικά πλοία που πολεμούσαν μαζί με το βρετανικό ναυτικό, επανδρώνονταν από ικανά πληρώματα, αξιωματικούς του Πολεμικού Ναυτικού και εφέδρους οι οποίοι όμως προέρχονταν από το Εμπορικό Ναυτικό. Οι ικανότητες των ελλήνων ναυτικών είχαν αναγνωριστεί από νωρίς από τους Συμμάχους και συνοδεύονταν από τη φήμη των θαλασσόλυκων. Συνοδεύοντας συμμαχικές νηοπομπές στη Μεσόγειο ή τον Ατλαντικό Ωκεανό, οι άνδρες αυτοί είχαν αποκτήσει σημαντική πολεμική πείρα.\nΤα ελληνικά πολεμικά παρέμειναν στα ανοικτά των ακτών προσφέροντας κάλυψη στα αποβατικά. Στο πρωινό δελτίο του BBC στις 09:00 τα πληρώματα περίμεναν με τις καρδιές τους να χτυπούν δυνατά. Ναυτικές δυνάμεις των Ηνωμένων Πολιτειών, του Ηνωμένου Βασιλείου, της Γαλλίας, του Καναδά, της Πολωνίας, της Ολλανδίας, της Νορβηγίας και της Ελλάδας ενήργησαν σήμερα απόβαση στην Ευρώπη. Οι άνδρες ξεσπούν σε ζητωκραυγές. O ενθουσιασμός που επικρατεί από την πρώτη στιγμή της επιχείρησης, παραμένει διάχυτος. Εκείνες τις στιγμές ξέρουν καλά ότι γράφουν ιστορία δοξάζοντας την πατρίδα τους. Το απόγευμα κατά το σούρουπο, στην περιοχή των ελληνικών πλοίων εκδηλώθηκε αεροπορική επίθεση της Luftwaffe που αντιμετωπίστηκε από τα αντιαεροπορικά όπλα των πλοίων. Απώλειες από τα ελληνικά πολεμικά δεν υπήρξαν. Για τις επόμενες ημέρες, οι δύο κορβέτες θα συνόδευαν άδεια αποβατικά και εμπορικά πλοία πίσω στην Αγγλία. Στις πρώτες εννέα μέρες, το Κριεζής συνόδευσε 2 νηοπομπές από το Πόρτσμουθ και 1 νηοπομπή από το Φάλμουθ στη Νορμανδία. Μεταξύ 16 και 23 Ιουνίου, έκανε επισκευές και καθαρισμό γάστρας στη δεξαμενή του Φάλμουθ, μεταξύ 23 και 29 Ιουνίου συνόδευσε νηοπομπές από την Ουαλία στην Κορνουάλη και από 7 Ιουλίου έως 10 Αυγούστου συνόδευσε 9 νηοπομπές από το Πόρτλαντ των ΗΠΑ στη Νορμανδία.\nΑπό την πλευρά του το Τομπάζης μέσα στις πρώτες είκοσι μέρες συνόδευσε 7 νηοπομπές από το Πόρτσμουθ στη Νορμανδία, μεταξύ 25 Ιουνίου και 12 Ιουλίου συνόδευσε νηοπομπές μεταξύ Κορνουάλης και Σαουθάμπτον και έως τις 30 Ιουλίου συνόδευσε νηοπομπές από το Φάλμουθ και το Σόλεντ στη Νορμανδία. ‘Εως τις 9 Αυγούστου παρέμεινε στο Σαουθάμπτον για καθαρισμό λεβήτων και μεταξύ 11 – 16 Αυγούστου πραγματοποίησε ανθυποβρυχιακή περιπολία στα ανοικτά του Χερβούργου για την προστασία των αγωγών καυσίμων και των πλοίων πόντισης καλωδίων. Οι αξιωματικοί του Κριεζής ήταν ο πλωτάρχης Δημήτριος Κιοσσές, οι ανθυποπλοίαρχοι Γρηγόριος Παυλάκης, Κλεάνθης Ζερβός, Ιωάννης Λαγωνίκας και Γεώργιος Βαζάκας, ο σημαιοφόρος Δημήτριος Ματάλας και ο έφεδρος σημαιοφόρος Σταύρος Νιάρχος. Στο Τομπάζης ήταν ο πλωτάρχης Γεώργιος Παναγιωτόπουλος, οι ανθυποπλοίαρχοι Παναγιώτης Παπαδιαμαντόπουλος, Νικόλαος Καλλιοντζής και Ρωμανός ΝικολαΪδης, ο σημαιοφόρος Θεόδωρος Λυμπεράκης και ο έφεδρος σημαιοφόρος Μιχαήλ Μαρής.\nΟι φωτογραφίες είνια αυθεντικές και τις πήρα από εδώ\nτο video είναι μετατροπή από swf και το πήρα από εδώ\nΓια την ελληνική συμμετοχή, εδώ\n« Παιχνίδια στην αυλή 2012\nΚινηματογράφος – Θέατρο στην τάξη »


Εφημερίδα Φωνή της Ξάνθης - 8/2/2018\nAp. Φύλλου 12310\nΣταύρος Κ Βλαχόπουλος\nΠέντε ημέρες μετά\nτη δημοσιοποίηση της είδησης\nαπό την ΦΕ για το κλείσιμο του\nτραπεζικού καταστήματος στη\nΣταυρούπολη και ο Δήμος «πρότυπο»,\nη Αντιπεριφέρεια Ξάνθης,\nη Περιφέρεια και οι Βουλευτές\nτης περιοχης, μουγκα στη στρουγκα\nΗ ανυπαρξία της Αντιπεριφέρειας Ξάνθης,\nφαίνεται και στον δρόμο Μαγγάνων-Ερασμίου\nη εφημερίδα έθετε\nματην Εργα άπτυξη,\nΑπαντηση Ζαγναφέρη σε Καραλίδη, με επισημα στοιχεια ια την Μη Κερδοσκοπική Εταιρεία\n«ΔΙΚΤΥΟ ΚΟΙΝΩΝΙΚΗΣ ΑΛΛΗΛΕΓΓΥΗΣ ΝΟΜΑΡΧΙΑΣ ΞΑΝΘΗΣ Η ΣΤΗΡΙΞΗ»\nκ. Ζανναφέρης: «Γνωρίζετε ΚΑΚαραλίδη..Για οσα\nοε Υνωριςετεας φροντιςατε να ενημερωθειτε\nΣΤ ΣΤ ΑΝΙΔ ΔΙΑ ΤΗΝ\nαπο τον Περιφερειακό σαςΣυμβουλΟ X.OUOTa\nΝΟΜΙΚΗΣ ΚΑΙ ΤΟΥ Δηθ\nΑΝΑΤΟΛΙΚΗΣ ΜΑΚΕΔΟΝΙΑΣ. ΘΡΑΚΗΣ\nΟΧΙ ΣΤΗΝ ΠΡΟΤΑΣΗ\nΙΔΡΥΣΗ 4ης ΝΟΜΙΚΗΣ\nΤα τέλη ΓΕΜΗ\nΤοΣάββο Το 10/20-| |\nεπ σιο αποκριτικος\nχορός του Λυκείου\nτων Ελληνίδων Ξάνθης\nΤο διαδίκτυο είναι ένα πολύτιμο και\nεργαλείο για την καθημερινότητά μας,\nόμως στα χέρια των παιδιών και όλων\nοσων το χρησιμοποιουν απερισκεπτα,\nμπορεί να προκαλέσει τεράστια και\nκάποιες φορές ανεπανόρθωτη ζημιά\nδοσιακή ται ολος Χαλαολοο\nομάδες κρασί ο υ πολύ rlim, σοι θέτον το πρόγραμμα\nεργασίες στην παραλία\nΣε διαβούλευση το νομοσχέδιο του Υπουργείου Εσωτερικών\nμε θέμα «Ρυθμίσεις για τον εκσυγχρονισμό του θεσμικού\nπλαισίου οργάνωσης και λειτουργίας των Φορέων Διαχείρισης\nΣτερεών Αποβλήτων της χώρας», χωρίς να προβλέπονται\nδιατάξεις που αφορούν τους Συνδέσμους ΟΤΑ-ΝΠΔΔ\nΠροτάσεις του Προέδρου ΣΑΝ Ξαθης\nέτσι ώστε να απαλειφθεί αυτή η αδικία\nfrontpages.gr - protoselida germ2 0.070s website templates by styleshout


*Tα πρόσωπα μιας διαδήλωσης* (22 Ιούλη 1943) | //ΠαραλληλοΓράφος//\n*Tα πρόσωπα μιας διαδήλωσης* (22 Ιούλη 1943) Posted on 24 Ιουλίου, 2013 1:13 μμ\nαλιεύει, θυμάται και αναδημοσιεύει η Κροτ από το προφίλ του Νίκου Σκοπλάκη στο φβ\nΌχι, τα πρόσωπα δεν είναι αποξηραμένες πεταλούδες για να καρφιτσώνονται στην συγκυρία της αμφιταλαντευόμενης στάσης. Τα πρόσωπα δεν υποχωρούν στην εξιδανίκευση της οδύνης, τα πρόσωπα δεν θάβονται από την γλίτσα της θρησκείας του ψεύδους, που υμνεί την ηθικότητα των αφεντάδων και αποκαθαίρει ταγματασφαλίτες, μαυραγορίτες, φασιστικά αποβράσματα για να εξιδανικεύσει τους θηριώδεις νόμους των εν Ελλάδι μετακατοχικών parvenus.\nΤα πρόσωπα ενός ξεσηκωμού, στις 22 Ιουλίου του 1943, όταν εκατοντάδες χιλιάδες λαού, φωνάζοντας «Θάνατος στον φασισμό-Λευτεριά στον Λαό» είχαν απέναντί τους όχι μόνο τα τανκς και τα ένοπλα τμήματα των γερμανικών δυνάμεων Κατοχής, αλλά και εκείνους τους θεράποντες της «υπευθυνότητος», της «σωφροσύνης», της «συνέχειας του κράτους», δηλαδή ενόπλους της Ειδικής Ασφάλειας, της χωροφυλακής, Έλληνες γκεσταπίτες. Η συμμετοχή τους στο μακελειό, από την οδό Αθηνάς μέχρι την οδό Σκουφά, θα τιμηθεί δεόντως ως συνεισφορά εναντίον «διαδηλώσεως αναρχικών στοιχείων τη 22 Ιουλίου 1943». Μάλιστα, υπαξιωματικοί της χωροφυλακής και ο Καίσαρης της Ειδικής Ασφάλειας θα πάρουν προαγωγή για τον ζήλο τους.\nΠρόσωπο της διαδήλωσης είναι η 19χρονη Παναγιώτα Σταθοπούλου από τον 7ο τομέα της ΕΠΟΝ, πέρασε από πάνω της το τεθωρακισμένο στην διασταύρωση Ομήρου και Πανεπιστημίου. Είναι η 19χρονη φίλη της Κούλα Λίλη, που ανέβηκε πάνω στην ερπύστρια χτυπώντας οργισμένη με το παπούτσι της, προτού πυροβοληθεί θανάσιμα. Είναι η Όλγα Μπακόλα, η οποία θα προσπαθήσει να σταματήσει άλλο τεθωρακισμένο στην οδό Αμερικής-τραυματισμένη βαρύτατα θα υποκύψει λίγες μέρες αργότερα. Άλλο πρόσωπο είναι ένας από τους πρώτους σκοτωμένους στην οδό Αθηνάς, υπό καταιγισμό πυρών των Γερμανών, της Ειδικής και των χωροφυλάκων, τον σήκωσαν στα χέρια, «Κατάρα στους δολοφόνους!». Πρόσωπα της διαδήλωσης πίσω από τα ονόματα δολοφονημένων: Δανιηλίδης, Αλ. Δεσύπρης, Δ. Δουκάκης, Ιατρόπουλος, Μ. Καλοζύμης, Χρ. Κοντός, Β. Στεφανιώτης… Πρόσωπα της διαδήλωσης οι βαρύτατα τραυματισμένοι και οι τουλάχιστον 15 νεκροί, που επισημαίνονται ανεξίτηλα από τις ακατάστατες μαρτυρίες στην Αθηνάς, την Λυκούργου, την Πανεπιστημίου, την Ιπποκράτους, την Λυκαβηττού… Ποιός ταυτίζεται με ποιόν; Λεγόταν, άραγε, Παπαδοσταυράκης ο ψηλός άντρας με το σήμα αναπήρου πολέμου, που ψιθύριζε ότι πεθαίνει βουτηγμένος στο αίμα, πάνω στα σκαλοπάτια ενός κτηρίου της οδού Πανεπιστημίου; Πόσοι και πόσες στοιβάχτηκαν στον πρόχειρο σταθμό πρώτων βοηθειών του Οφθαλμιατρείου, όπου όσοι και όσες είδαν τα αιμάτινα ρυάκια να κυλούν, δεν ξέχασαν ποτέ; Εκεί βρέθηκε σκοτωμένος από ριπή στην κοιλιά ο ΕΠΟΝίτης Θώμης Χατζηθωμάς, φοιτητής στο τμήμα Πολιτικών Μηχανικών του ΕΜΠ, ένα στοχαστικό παιδί που διάβαζε Μαρξ, Φρόιντ και λογοτεχνία. Την προηγούμενη της διαδήλωσης, τον είχαν χτυπήσει μέσα στην λέσχη του Πολυτεχνείου δοσίλογοι ευέλπιδες, οι οποίοι είχαν γραφτεί για να τρομοκρατούν τους ΕΠΟΝίτες, αποκαλώντας τον «εαμοβούλγαρο». Ακόμα δύο ΕΠΟΝίτες φοιτητές, ο Θανάσης Τεριακής (Μηχανολόγοι-Ηλεκτρολόγοι ΕΜΠ) και ο Θεωνάς Μαυρομματίδης σκοτώθηκαν εκείνη την ημέρα.\nΠρόσωπα της διαδήλωσης είναι και χιλιάδες άλλοι, που με ρούχα καταματωμένα από το αίμα των σκοτωμένων κινούνται στους δρόμους γύρω από την Πανεπιστημίου, προσπαθώντας να κατευθυνθούν σε άλλα σημεία του κέντρου για να γλιτώσουν από τα γερμανικά περίπολα, για να μεταφέρουν ειδήσεις, να ανασυνταχθούν, να βρουν οικεία πρόσωπα ή προσπαθώντας να βοηθήσουν στην μεταφορά τραυματιών, αφού τα ασθενοφόρα δεν επαρκούσαν.\nΕκείνη την ημέρα, είχε πρεμιέρα το «Θέατρο Τέχνης», στο θέατρο «Δελφοί» της οδού Αχαρνών με το έργο του Τζ. Μπάρι, «Δεν φταίει τ’ αστέρι μας». Οι περισσότεροι συντελεστές της παράστασης είχαν κατεβεί στο παλλαϊκό συλλαλητήριο. Η ηθοποιός Μαλαίνα Ανουσάκη έφτασε στο θέατρο με καταματωμένα ρούχα. Μαζί με τις συναδέλφους της, Τζόλυ Γαρμπή και Ολυμπία Παπαδούκα, είχαν αποκλειστεί στην περιοχή των οδών Σκουφά και Λυκαβηττού, στο ύψος του Πειραματικού Σχολείου, όπου έπεφταν πυκνά πυρά Γερμανών και Ιταλών από την Σόλωνος και την εκκλησία του Αγίου Διονυσίου αντιστοίχως. Στριμωγμένες μαζί με άλλους σε εισόδους, με βαρύτατα τραυματισμένους ή νεκρούς στα χέρια, προσπαθούσαν να καλέσουν σε βοήθεια. Κάποιοι ανταποκρίθηκαν, μετά από πολλές προσπάθειες. Ο σκοτωμένος που σήκωσε η Μαλαίνα Ανουσάκη, ονομαζόταν Κ. Μαχαίρας και ήταν ράπτης στην οδό Σταδίου. Έξω από το Πειραματικό καταμετρήθηκαν πέντε νεκροί, σύμφωνα με την μαρτυρία της. Στην διάρκεια του μακελειού, προσπάθησαν να ζητήσουν βοήθεια και στην αμέσως γειτονική οικία του Θεμ. Σοφούλη, δίχως ανταπόκριση. Είχαν όλοι διαλέξει το πρόσωπό τους σ’ εκείνη την διαδήλωση.\n← Το «Πανοπτικόν» είναι εδώ και μας βλέπει\n«In Sickness and in Debt» – από το BBC για τη Δημόσια Υγεία στην Ελλάδα →\nOne Response “*Tα πρόσωπα μιας διαδήλωσης* (22 Ιούλη 1943)” → Silver Price\n25 Ιουλίου, 2013 9:42 πμ\nχεχεχεχεχ μαλλον δεν θα επρεπε να προτρεπεις ολους μας να το επισκεφτουν, για να κατεβεις εκει χρειαζονται ειδικες ικανοτητες και γνωσεις. Ενας σπηλαιολογος ναι, εγω ή καποιος αλλος ισως θα ειχαμε προβλημα και υπαρχει και ο κινδυνος να καταστρεψουμε αθελα μας τους υπεροχους σταλαγμιτες και σταλακτιτες. Αν ειναι επισκεψιμο η οχι θα μας το πουν οι ειδικοι μεχρι τοτε το σπηλαιο εχει αναγκη την απουσια μας.


Cosmosystème -Cosmosystem- Κοσμοσύστημα: Γ. Κοντογιώργης, Το ελληνικό πολιτικό σύστημα στο σύνολό του ούτε θέλει ούτε μπορεί να αντιστοιχηθεί με την Ελλάδα του πολιτισμού ούτε και να υπερβεί τον εαυτό του\nΓ. Κοντογιώργης, Το ελληνικό πολιτικό σύστημα στο σύνολό του ούτε θέλει ούτε μπορεί να αντιστοιχηθεί με την Ελλάδα του πολιτισμού ούτε και να υπερβεί τον εαυτό του\nΓ. Κοντογιώργης, Το ελληνικό πολιτικό σύστημα στο σύνολό του ούτε θέλει ούτε μπορεί να αντιστοιχηθεί με την Ελλάδα του πολιτισμού ούτε και να υπερβεί τον εαυτό του.\nΟ Γ.Κοντογιώργης, ομ. καθηγητής στο Πάντειο συνομιλεί με τον Πέτρο Ιωάννου στον Σπορnews 90,1 της Λάρισας, στην εκπομπή :''ακροβάτες του ονείρου'' (στις 4.2.16). Για το διαδίκτυο sportnews901.gr και e-roi.gr, κάθε μέρα 8-10 π.μ.


«Πρωινές Σημειώσεις» - Δ. Κούγκας: Τι έγινε στη σύσκεψη Χρυσοχοίδη με παράγοντες της ΕΛ.ΑΣ. και της Αυτοδιοίκησης - Εφημερίδα ΛΑΟΣ Βέροια Ημαθίας\n«Πρωινές Σημειώσεις» - Δ. Κούγκας: Τι έγινε στη σύσκεψη Χρυσοχοίδη με παράγοντες της ΕΛ.ΑΣ. και της Αυτοδιοίκησης\nΤΟΠΙΚΑ: Τουρισμός για όλους: Νέο πρόγραμμα για όσους έμειναν εκτός\nΤΟΠΙΚΑ: Η Βενετία στην Ημαθία!\nΣτις «Πρωινές Σημειώσεις» (10.00 – 11.00) της Δευτέρας 17 Φεβρουαρίου με τη Σοφία Γκαγκούση:\n-Μιλάμε με τον διευθυντή της Διεύθυνσης Αστυνομίας Ημαθίας κ. Διονύση Κούγκα (32΄) για τα αποτελέσματα της σύσκεψης της ΕΛ.ΑΣ. Κεντρικής Μακεδονίας το Σάββατο στη Βέροια, παρουσία του Υπουργού Μιχάλη Χρυσοχοίδη, για θέματα Αστυνομίας\nΕΤΙΚΕΤΕΣ: Σοφία Γκαγκούση, Πρωινες σημειώσεις, ΑΚΟΥ 99.6\nΓιάννης Καμπούρης: "Ξέρετε κάτι παραπάνω για το...\nΟμολογώ ότι δεν περίμενα τοποθέτηση από τον κ. Παυλίδη...\nΔημοτικό Ιατρείο Βέροιας: Κατόπιν ραντεβού τα...\nΈκλεβε σακίδια και τσάντες από το ΚΤΕΛ Μακεδονία\nΔικογραφία σε βάρος 24χρονου αλλοδαπού σχηματίστηκε...


Ανόρθωση: Πληροφορίες και σημαντική υπενθύμιση | Goal News Cy\nGOALΑνόρθωση: Πληροφορίες και σημαντική υπενθύμιση\nΑνόρθωση: Πληροφορίες και σημαντική υπενθύμιση\nΗ Ανόρθωση με ανακοίνωσή της υπενθυμίζει πως η προπώληση των εισιτηρίων, ενόψει της εκτός έδρας αναμέτρησης (26/8, 19:00) με την Δόξα συνεχίζεται κανονικά από τα σημεία προπώλησης Παγκύπρια. Σημειώνεται πως η αγορά εισιτηρίου, είτε από τα σημεία προπώλησης είτε από τα ταμεία τη μέρα του αγώνα, θα επιτρέπεται μόνο με την επίδειξη της Κάρτας Φιλάθλου.\nΥπογραμμίζεται επίσης πως για την είσοδο των οπαδών στο γήπεδο, απαραίτητη είναι και η προσκόμιση της Κάρτας Φιλάθλου εκτός από το εισιτήριο αγώνα. Όσοι λοιπόν επιθυμούν την έκδοση της Κάρτας Φιλάθλου, μπορούν να το πράξουν στο Κατάστημα Αναμνηστικών της «Κυρίας» στη Λάρνακα από τις 09:00 το πρωί μέχρι και τις 18:00 το απόγευμα σήμερα αλλά και το Σάββατο από τις 09:00 το πρωί μέχρι τις 14:00 το μεσημέρι.\nΣυνεργεία έκδοσης Κάρτας Φιλάθλου θα λειτουργούν επίσης και τη μέρα του αγώνα στο Μακάρειο Στάδιο μέχρι και δύο ώρες πριν την έναρξη του αγώνα.\n«Κατόπιν των πιο πάνω, καλούμε τους φίλους της ομάδας μας που θα βρεθούν στο γήπεδο όπως αξιοποιήσουν την επιλογή που τους δίνεται μέσω της Μπουτίκ για έκδοση της Κάρτας Φιλάθλου προς αποφυγή αχρείαστης ταλαιπωρίας την Κυριακή», καταλήγει η ανακοίνωση.


CrazyEce - Insomnia.gr\nΣχετικά με CrazyEce\nΗμερομηνία γέννησης 22/06/1991\nTo router αποσυγχρονίζεται μία συγκεκριμένη ώρα.\nCrazyEce απάντησε σε θέμα του CrazyEce στο Προγράμματα Fiber, VDSL, ADSL, και κινητής τηλεφωνίας\nΛοιπόν παιδιά το πρόβλημα ευτυχώς λύθηκε!!!Είχαμε το κουτί του ΟΤΕ δίπλα από αυτό της ΔΕΗ και κάτω ακριβώς από μία κολόνα φωτισμού.Το μεταφέραμε μερικά μέτρα πιο πέρα και τώρα δεν υπάρχει πρόβλημα.Λογικά γινόντουσαν παρεμβολές από το ρολόι της ΔΕΗ και από τον φωτισμό.\nΣτο κουτί του συγχρόνιζε αλλά στο σπίτι όχι.Βέβαια χτες που πήρε τις μετρήσεις το ρούτερ δεν έλεγε να συγχρονίσει ενώ κανονικά τα πρωινά είναι κομπλέ.Δεν νομίζω να έχω εγώ το πρόβλημα μιας και σε άλλους στην γειτονιά πέφτει το νετ το βράδυ.\nΈστησα καραούλι και διαπίστωσα ότι το πρόβλημα ξεκινάει όταν ανάψουν τα φώτα του δήμου όπως είπε και ο Νίκος.Το καλώδιο έρχεται υπογείως στο σπίτι μου.Εν τω μεταξύ δεν είμαι μόνο εγώ τελικά που έχω το πρόβλημα αλλά και κάποιοι γείτονες που έχουν άλλη εταιρεία.Επίσης ήρθε τεχνικός του ΟΤΕ και μου είπε ότι ενώ στο κουτί του ΟΤΕ οι μετρήσεις ήταν κομπλέ οι μετρήσεις μέσα στο σπίτι ήταν χάλια.\nΆμα ήταν το ρούτερ δεν θα είχε πρόβλημα όλη την μέρα?Αυτό είναι σαν προγραμματισμένο.20:40,με το ρολόι κατεβάζει ρολά.\nΈχω ΟΤΕ (μαζί με tv) και μένω σε μονοκατοικία σε ψιλοαγροτική περιοχή.\nΝαι,μου είπαν κλασικά θα το κοιτάξουν.\nCrazyEce δημοσίευσε θέμα στο Προγράμματα Fiber, VDSL, ADSL, και κινητής τηλεφωνίας\nΡε παιδιά από την Παρασκευή συμβαίνει το εξής κουλό: κάθε μέρα γύρω στις 20:40 το ρούτερ θα αποσυγχρονιστεί και δεν θα έρθει στα ίσια του μέχρι το πρωί.Πιστεύω ότι από κάπου μπάζει υγρασία η γραμμή για αυτό γίνεται αυτό. Καμία ιδέα;\nΕρώτηση για RAM slots\nCrazyEce απάντησε σε θέμα του CrazyEce στο Επεξεργαστές, Μητρικές & RAM\nEX58-UD3R είναι το μοντέλο της μητρικής μου\nCrazyEce δημοσίευσε θέμα στο Επεξεργαστές, Μητρικές & RAM\nΓειά σας παίδες, Χτές άλλαξα την RΑΜ στο pc μου και παρατήρησα το εξής: Υπήρχαν 4 slots , 3 λευκές στις οποίες ήταν τοποθετημένες οι προηγούμενες RAM και στις οποίες έβαλα τις καινούριες και μία μπλέ ,υπάρχει κάποιος λόγος που είχε διαφορετικό χρώμα αυτή η slot και αν ναί ποία η χρήση της;\nΠέφτει το Internet όταν συνδέεται το Tablet.\nΕγώ πάντως το router δεν το ξαναγυρίζω κανονικά\nΠαιδιά έγινε θαυμα.Το τάμπλετ συνδέθηκε στο wifi και το internet είναι κομπλέ.Το μόνο που έκανα είναι οτι αναποδογύρισα το router για να δώ το μοντέλο και το άφησα έτσι .Το router είναι το ΖΤΕ(γκούχ) zxhn h108ns.Ξέχασα να πώ πώς το router συνδεόταν κανονικά σε άλλα δίκτυα!!!\nΚαλησπέρα παιδιά,τελευταία μου συμβαίνει το εξής κουφό.Γενικά στο σπίτι στο ίντερνετ συνδέονται,το κινητό μου,το λάπτοπ μου,η τηλεόραση μου στην οποία έχω Οτέ τιβί και το τάμπλετ μου.Τις τελευταίες μέρες όταν συνδέεται το τάμπλετ το ίντερνετ πέφτει και επανέρχεται μόνο όταν αποσυνδεθεί το τάμπλετ.Έχω δοκιμάσει να συνδεθώ στο ιντερνετ απο το τάμπλετ έχωντας αποσυνδέσει όλες τις άλλες συσκευές και πάλι παρουσιάζεται το πρόβλημα.Όταν οι άλλες τρείς συσκευές είναι ταυτόχρονα στο διαδύκτιο δεν υπάρχει κανένα πρόβλημα.Τι μπορεί να φταίει. Ευχαριστώ εκ των πρωτέρων.


Τσιμπολόγημα χωρίς τύψεις: Πατατάκια από μήλο - Το απόλυτο σνακ για εσένα που προσέχεις τη διατροφή σου - magdasnews.gr\nΧωρίς αμφιβολία, κατά τη διάρκεια της καραντίνας η ζωή μας έχει περιοριστεί στην κουζίνα, στο σαλόνι και στο υπνοδωμάτιο.\nΓιατί όμως να αφήσουμε τη καραντίνα να καθορίσει τις διατροφικές μας συνήθειες; Μπορούμε να τσιμπολογήσουμε φυσικά, αλλά χωρίς τύψεις. Σήμερα λοιπόν σου προτίνουμε να δοκιμάσεις πατατάκια από… μήλο. Έχουν μόνο 250 θερμίδες και είναι απολαυστικά.\n5 μεγάλα μήλα, κομμένα και καλά καθαρισμένα\n1 κουτ. της σούπας κανέλα\nΠροθερμαίνεις τον φούρνο στους 120 βαθμούς και τοποθετείς σε δύο ταψιά, αντικολλητικό χαρτί. Παίρνεις ένα μπολ και σε αυτό αναμειγνύεις ζάχαρη και κανέλα. Στη συνέχεια, κόβεις το μήλο σε πολύ λεπτές φέτες. Έπειτα τις ρίχνεις στο μπολ με την κανέλα και τη ζάχαρη.\nΤοποθέτησε τις φέτες στο ταψί και στη συνέχεια τις ραντίζεις με λίγο ελαιόλαδο και κανέλα. Ψήνεις για περίπου μία ώρα.\nNews Room - 05/03/2021


Τα προβλήματα υγείας που προκαλούν τα light αναψυκτικά | Karatzova.com\nHome / Υγεία / Τα προβλήματα υγείας που προκαλούν τα light αναψυκτικά\nΤα προβλήματα υγείας που προκαλούν τα light αναψυκτικά\nΤα light αναψυκτικά είναι πρώτα στις επιλογές των ατόμων που ακολουθούν μια υγιεινή διατροφή λόγω της χαμηλής περιεκτικότητάς τους σε ζάχαρη, ωστόσο αρκετοί επιστήμονες επισημαίνουν ότι δεν υπάρχουν επαρκή στοιχεία για το αν συμβάλλουν στην απώλεια των περιττών κιλών.\nΗ PhD καθηγήτρια διατροφής του Πανεπιστημίου της Νέας Υόρκης, Μάριον Νεστλ, αναφέρει ότι «υπάρχουν ορισμένα στοιχεία πως τα αναψυκτικά διαίτης προκαλούν παρόμοια μεταβολικά προβλήματα με τα σακχαρώδη ροφήματα».\nΕιδικότερα, έρευνα του Πανεπιστημίου της Μινεσότα σε περίπου 10.000 ενήλικες έδειξε ότι ένα light αναψυκτικό τη μέρα αυξάνει κατά 34% τις πιθανότητες για μεταβολικό σύνδρομο, το οποίο σχετίζεται με το κοιλιακό λίπος και την υψηλή χοληστερόλη και μπορεί να οδηγήσει σε καρδιοπάθεια.\n«Οτιδήποτε έχει έντονα γλυκιά γεύση, ακόμη κι αν τεχνικά δεν περιέχει ζάχαρη, μπορεί να διεγείρει την απελευθέρωση της ινσουλίνης. Όταν η κατανάλωση είναι μεγάλη, αρχίζουμε να παρατηρούμε αυξημένη ινσουλινοαντίσταση, διαβήτη και καρδιοπάθειες» υπογραμμίζει ο συγγραφέας του "Complete Guide to Beating Sugar Addiction", Τζέικομπ Τέιτελμπαουμ.\nΗ αυξημένη κατανάλωση των light αναψυκτικών μπορεί να έχει σχέση με εθισμό των γευστικών μας κάλυκων, οι οποίοι συνηθίζουν τη γλυκιά γεύση και αναζητούν όλο και περισσότερη.\nΤέλος, έρευνα του Επιστημονικού Κέντρου Υγείας του Πανεπιστημίου του Τέξας έδειξε ότι η κατανάλωση δύο ή παραπάνω light αναψυκτικών τη μέρα μπορεί να αυξήσει την περιφέρεια της μέσης μέχρι και κατά 500%.


Προημιτελική και Ημιτελική φάση Πανελλήνιου Πρωταθλήματος Κορασίδων | AOK-Volley.gr\nΚορασίδων / Προημιτελική και Ημιτελική φάση Πανελλήνιου Πρωταθλήματος Κορασίδων\nΠροημιτελική και Ημιτελική φάση Πανελλήνιου Πρωταθλήματος Κορασίδων\nΣτην πόλη μας θα διεξαχθεί η Προημιτελική και Ημιτελική φάση του Πανελλήνιου Πρωταθλήματος Κορασίδων από 15-18 Ιουνίου! Καλούμε τον κόσμο να υποστηρίξει την ομάδα μας και την διοργάνωση με την παρουσία του.\nΗμερομηνία & ώρα Γήπεδο Συνάντηση\nΠεμ 15 Ιουν, 16:00 Καλαμίτσας ΑΣ Άρης – ΓΣ Ένωση Ελασσόνας\nΠεμ 15 Ιουν, 18:00 Καλαμίτσας ΑΟ Καβάλα – ΑΣ Μακεδόνες\nΠαρ 16 Ιουν, 16:00 Ποταμουδίων ΑΟ Καβάλα – ΑΣ Άρης\nΠαρ 16 Ιουν, 14:00 Ποταμουδίων ΑΣ Μακεδόνες – ΓΣ Ένωση Ελασσόνας\nΣαβ 17 Ιουν, 18:00 Ποταμουδίων ΓΣ Ένωση Ελασσόνας – ΑΟ Καβάλα\nΣαβ 17 Ιουν, 20:00 Ποταμουδίων ΑΣ Άρης – ΑΣ Μακεδόνες\nΚυρ 18 Ιουν, 14:00 Καλαμίτσας Α1-Β2\nΚυρ 18 Ιουν, 16:00 Καλαμίτσας Β1-Α2\nΠεμ 15 Ιουν, 14:00 Καλαμίτσας ΑΣ Ελπίς – ΓΑΣ Μέγας Αλέξανδρος\nΠεμ 15 Ιουν, 20:00 Καλαμίτσας ΕΑ Λάρισας – ΑΟ Ηρακλής Ιωαννίνων\nΠαρ 16 Ιουν, 18:00 Ποταμουδίων ΕΑ Λάρισας – ΑΣ Ελπίς\nΠαρ 16 Ιουν, 20:00 Ποταμουδίων ΑΟ Ηρακλής Ιωαννίνων – ΓΑΣ Μέγας Αλέξανδρος\nΣαβ 17 Ιουν, 16:00 Ποταμουδίων ΓΑΣ Μέγας Αλέξανδρος – ΕΑ Λάρισας\nΣαβ 17 Ιουν, 14:00 Ποταμουδίων ΑΣ Ελπίς – ΑΟ Ηρακλής Ιωαννίνων\nΕυχαριστούμε πολύ την διοίκηση και τα μέλη της εταιρείας Εurotaxi για την σημαντική τους συμβολή ώστε να οργανωθούν χωρίς προβλήματα οι μετακινήσεις των ομάδων και των συνοδών τους κατά την διάρκεια του πρωταθλήματος τις προσεχείς μέρες!


“Συνεργασία Εθνικής Ασφαλιστικής & Ομίλου ΙΑΣΩ”\nHome > Υγεία > “Συνεργασία Εθνικής Ασφαλιστικής & Ομίλου ΙΑΣΩ”\nPosted on: 31/07/2013 By: Αλέξανδρος Μαράκης\nΕπεκτείνουν τη συνεργασία τους η Εθνική Ασφαλιστική και ο Όμιλος Ιασώ\n(άρθρο από insuranceworld.gr)\nΟ Όμιλος Ιασώ και η Εθνική Ασφαλιστική επεκτείνουν περαιτέρω την υπάρχουσα συνεργασία τους με την ένταξη και της Γυναικολογικής Κλινικής Ιασώ στο δίκτυο των συμβεβλημένων νοσηλευτηρίων της ασφαλιστικής εταιρείας.\nΣυγκεκριμένα, από 1/8/2013 οι ασφαλισμένοι της Εθνικής Ασφαλιστικής θα απολαμβάνουν απ’ευθείας νοσοκομειακή κάλυψη στο Ιασώ , την μεγαλύτερη Γυναικολογική Κλινική της Ελλάδας, για το σύνολο των γυναικολογικών περιστατικών, ενώ με την Εθνική Ασφαλιστική συνεργάζονται ήδη το Ιασώ Παίδων και το Ιασώ Θεσσαλίας.\nΗ Κλινική Ιασώ αποτελεί σημείο αναφοράς στον τομέα της μαιευτικής και της γυναικολογίας, ενώ είναι ένα από τα πιο σύγχρονα μαιευτήρια της Ευρώπης, καλύπτοντας όλα τα περιστατικά καθώς και ένα εκτεταμένο φάσμα διαγνωστικών και θεραπευτικών υπηρεσιών. Διαθέτει μία από τις καλύτερες Μονάδες Νοσηλείας Νεογνών στην Ελλάδα αλλά και διεθνώς, καθώς και την μεγαλύτερη ιδιωτική μονάδα ακτινοθεραπείας. Επίσης προσφέρει διευρυμένες ιατρικές υπηρεσίες υψηλού επιπέδου, σε εγκαταστάσεις εξοπλισμένες με τον πλέον σύχρονο και πρωτοποριακό εξοπλισμό και με την συνδρομή κορυφαίων ιατρών συνεργατών όλων των ειδικοτήτων.\nΥπενθυμίζεται ότι ο Όμιλος Ιασώ συνεργάζεται με τον ΕΟΠΥΥ για το σύνολο των υπηρεσιών και των κλινικών του, ενώ συνεργάζεται και με τις μεγαλύτερες ιδιωτικές ασφαλιστικές εταιρίες.


“Ντόπες” φιλάθλων σε ΑΕΚ και ΠΑΟΚ | Αθλητικά - Ειδήσεις NewsIt.gr\nΤελευταία ενημέρωση: 15.03.2011 | 20:05\nΠρώτη δημοσίευση: 15.03.2011 | 20:05 Περίπου 50 οπαδοί της Ένωσης πήγαν στο ξενοδοχείο όπου είχε συγκεντρωθεί η αποστολή της Ένωσης και πριν αναχωρήσει για τη Θεσσαλονίκη ντόπαραν τους παίκτες ενόψει Τούμπας. Ανάλογη κίνηση έκαναν και οπαδοί του ΠΑΟΚ, λίγο πριν την τελευταία προπόνηση των Θεσσαλονικέων.\nΟ αυριανός ημιτελικός του Κυπέλλου Ελλάδας ΟΠΑΠ ανάμεσα στον ΠΑΟΚ και την ΑΕΚ στη Τούμπα έχει πάρει και από τις δυο ομάδες τον χαρακτήρα του... τελικού\nΗ διάκριση για τους “δικέφαλους” του Ελληνικού πρωταθλήματος είναι... προ των πυλών, κάτι το οποίο αναγνωρίζουν και οι οπαδοί των δυο ομάδων, που φρόντισαν σήμερα να βρεθούν κοντά στους παίκτες και να τους... ντοπάρουν ψυχολογικά.\nΤη πρόκριση στο τελικό του Κυπέλλου Ελλάδος ζήτησε μερίδα οπαδών του ΠΑΟΚ, λίγο πριν τη τελευταία προπόνηση του «Δικεφάλου του Βορρά». Οι φίλαθλοι των Θεσσαλονικέων πήγαν στη Τούμπα προκειμένου να εμψυχώσουν τους παίκτες ενόψει της αυριανής αναμέτρησης, ενώ τους προέτρεψαν να τα δώσουν όλα για τη πρόκριση. Κάντε μας follow στο twitter


ΚΕΝΤΡΟ ΞΕΝΩΝ ΓΛΩΣΣΩΝ ΚΟΡΥΦΗ: English Fun Camp 11-18 Ιουλίου 2019\nEnglish Fun Camp 11-18 Ιουλίου 2019\nΤο Κέντρο Ξένων Γλωσσών ΚΟΡΥΦΗ προτίθεται να ξαναδιοργανώσει οκταήμερο καλοκαιρινό camp στην παιδική κατασκήνωση Ελαιώνες στο Γομάτι-Πυργαδίκια Χαλκιδικής, μία άρτια οργανωμένη κατασκήνωση που λειτουργεί 24 χρόνια και υπερέχει σε πολλά σημεία έναντι του ανταγωνισμού. Οι συμμετέχοντες θα συνοδεύονται συνεχώς από τον καθηγητή τους Μογλενίδη Χρήστο ο οποίος θα είναι υπεύθυνος για την μεταφορά με λεωφορείο από και προς την κατασκήνωση καθώς και για το πρόγραμμα που θα ακολουθήσουν κατά την διαμονή τους. Η συμμετοχή των παιδιών είναι προαιρετική.\nΚόστος συμμετοχής : επικοινωνήστε μαζί μας\nΓια να κρατήσετε θέση πρεπει να κάνετε ΚΑΙ ΤΑ 2 παρακάτω βήματα:\nΔηλώστε εγκαίρως συμμετοχή στο Κέντρο Ξένων Γλωσσών μας.\nΚρατήστε θέσεις στο www.eleonescamp.gr συμπληρώνοντας ένα δελτίο εγγραφής κατασκηνωτή για το κάθε παιδί. Στις ημερομηνίες για όσους έρθουν με πρόγραμμα ΟΑΕΔ ή σαν Ιδιώτες (που θα πληρώσουν κανονικά) στην επιλογή περιόδου δηλώστε 4/7-18/7. Για όσα παιδιά έρθουν με ασφαλιστικό ταμείο των γονέων θα πρέπει να δηλώσετε 11/7-2/8. Στα σχόλια όμως πρέπει να γράψετε ¨ ΑΓΓΛΙΚΑ 11-18/7 ¨\nΑναχώρηση : Πέμπτη 11 Ιουλίου, πρωί από Φλώρινα, Κάτω Κλεινες, Αμύνταιο, Φιλώτα, Πτολεμαΐδα\nΕπιστροφή : Πέμπτη 18 Ιουλίου βράδυ στο ίδιο σημείο (τηλ πληροφορίες 6947 30 90 86 )\nΑναρτήθηκε από koryfi92440 στις 3:10 μ.μ.\nΞεκίνησαν οι εγγραφές για την νέα σχολική χρονιά σ...


Λαϊκή Δημοκρατία της Ανγκόλας - Βικιπαίδεια\nΠολίτευμα Ενιαία μαρξιστική-λενινιστική μονοκομματική σοσιαλιστική δημοκρατία\n- 1975−1979 Αγκοστίνιο Νέτο\n- 1979−1992 Ζοζέ Εντουάρντο ντος Σάντος\n- Ανεξαρτησία από την Πορτογαλία 11 Νοεμβρίου 1975\n- Εισχώρηση στον ΟΗΕ 22 Νοεμβρίου 1976\n- Κατάλυση 25 Αυγούστου 1992\nΗ Λαϊκή Δημοκρατία της Ανγκόλας (πορτογαλικά: República Popular de Angola) ήταν το αυτοανακηρυχθέν σοσιαλιστικό κράτος που διακυβέρνησε την Ανγκόλα από την ανεξαρτησία της το 1975 έως τις 25 Αυγούστου 1992, κατά τη διάρκεια του εμφυλίου πολέμου της Ανγκόλας.\nΤο καθεστώς θεσπίστηκε το 1975, αφότου η Πορτογαλική Ανγκόλα, ως αυτόνομο κράτος, έλαβε ανεξαρτησία από την Πορτογαλία μέσω της Συμφωνίας του Αλβόρ. Παρόμοια ήταν η κατάσταση στο άλλο πρώην μεγάλο αφρικανικό αυτόνομο κράτος της Πορτογαλίας τη Λαϊκή Δημοκρατία της Μοζαμβίκης. Το νεοϊδρυθέν έθνος είχε φιλικές σχέσεις με τη Σοβιετική Ένωση, την Κούβα και τη Λαϊκή Δημοκρατία της Μοζαμβίκης. Η χώρα διοικούνταν από το Λαϊκό Κίνημα για την Απελευθέρωση της Ανγκόλας (MPLA), το οποίο ήταν υπεύθυνο για τη μετάβαση σε ένα μαρξιστικό-λενινιστικό μονοκομματικό κράτος. Η χώρα υποστηρίχθηκε τόσο από την Κούβα και τη Σοβιετική Ένωση, όσο και από τις χώρες του Συμφώνου της Βαρσοβίας.\nΗ κυβέρνηση της Ανγκόλας διαχειρίστηκε αποτελεσματικά τα απροσδόκητα κέρδη από το πετρέλαιο. Το εμπορικό ισοζύγιο παρέμεινε κερδοφόρο και το εξωτερικό χρέος διατηρήθηκε εντός λογικών ορίων. Το 1985, η εξυπηρέτηση του χρέους ανήλθε σε 324 εκατομμύρια δολάρια, ή περίπου το 15% των εξαγωγών.\nΈγινε σημαντική προσπάθεια στον τομέα της εκπαίδευσης ενηλίκων και του γραμματισμού, ιδιαίτερα στα αστικά κέντρα. Το 1986, ο αριθμός των μαθητών δημοτικού ξεπέρασε το ενάμισι εκατομμύριο και σχεδόν μισό εκατομμύριο ενήλικες έμαθαν να γράφουν και να διαβάζουν. Η γλώσσα διδασκαλίας παρέμεινε κυρίως η πορτογαλική, αλλά έγιναν προσπάθειες να εισαχθεί η μελέτη των τοπικών αφρικανικών γλωσσών από τα πρώτα χρόνια της σχολικής εκπαίδευσης. Οι σχέσεις μεταξύ των εκκλησιών και του κυβερνώντος κόμματος παρέμειναν σχετικά ήρεμες.\nΜια αντίπαλη ομάδα, γνωστή ως Εθνική Ένωση για την Καθολική Ανεξαρτησία της Ανγκόλας (UNITA), με επικεφαλής τον Τζόνας Σαβίμπι, πυροδότησε εμφύλιο πόλεμο με το MPLA, με την υποστήριξη τόσο του απαρτχάιντ της Νότιας Αφρικής όσο και των Ηνωμένων Πολιτειών, ιδρύοντας τη Δημοκρατική Λαϊκή Δημοκρατία της Ανγκόλας απέναντι από τη Λαϊκή Δημοκρατία της Ανγκόλας. Οι Ηνωμένες Πολιτείες έκαναν ό,τι μπορούσαν για να αποτρέψουν την εξάπλωση του κομμουνισμού στην Αφρική και αυτό είναι το σπουδαιότερο παράδειγμα. Αυτός ο εμφύλιος πόλεμος αντιπροσώπευε μία από τις πιο βίαιες έμμεσες συγκρούσεις του Ψυχρού Πολέμου, με αποτέλεσμα 1,4-1,5 εκατομμύρια θανάτους στα χρόνια που καλύπτουν την περίοδο από το 1975 έως το 2001 και προκαλώντας εσωτερική εκτόπιση περισσότερων από 4 εκατομμυρίων ανθρώπων.\nΤον Ιανουάριο του 1984, έγινε η διαπραγμάτευση μιας συμφωνίας. Η Νότια Αφρική έλαβε από την Ανγκόλα μια υπόσχεση να αποσύρει την υποστήριξή της στο SWAPO (κίνημα ανεξαρτησίας της Ναμίμπια που ιδρύθηκε στην Αγκόλα το 1975) με αντάλλαγμα την απομάκρυνση των στρατευμάτων της Νότιας Αφρικής από την Ανγκόλα. Παρά τη συμφωνία αυτή, η Νότια Αφρική, με το πρόσχημα της καταδίωξης ανταρτών της SWAPO, διεξήγαγε επιχειρήσεις μεγάλης κλίμακας στο έδαφος της Ανγκόλας κάθε φορά που η UNITA δέχονταν επίθεση από κυβερνητικές δυνάμεις της Ανγκόλας. Παράλληλα, η Νότια Αφρική οργάνωσε επιθέσεις στην Ανγκόλα. Τον Μάιο του 1985, μια περίπολος από την Ανγκόλα αναχαίτισε μια μονάδα ειδικών δυνάμεων της Νότιας Αφρικής στο Μαλόνγκο που επρόκειτο να σαμποτάρει εγκαταστάσεις πετρελαίου.\nΟι Ηνωμένες Πολιτείες παρείχαν πυραύλους εδάφους-αέρος Stinger στους αντάρτες μέσω της βάσης Καμίνα στο νότιο Ζαΐρ, μια βάση που οι Ηνωμένες Πολιτείες θεώρησαν ότι ενεργοποιήθηκε μόνιμα εκ νέου. Η βοήθεια των ΗΠΑ περιελάμβανε επίσης αντιαρματικά όπλα για να επιτρέψει στην UNITA να αντισταθεί καλύτερα στις ολοένα και πιο απειλητικές επιθέσεις της Στρατιάς της Λουάντα κατά περιοχών που βρίσκονται ακόμη υπό τον έλεγχό του στα ανατολικά και νοτιοανατολικά της χώρας.\nΣτη δεκαετία του 1980, η Νότια Αφρική συνέχισε να υποστηρίζει την UNITA και η κυβέρνηση της Λουάντα έχασε την ελπίδα για στρατιωτική νίκη βραχυπρόθεσμα. Το 1988, η Μάχη του Κουίτο Κουαναβάλε, όπου οι κουβανικές και υποστηριζόμενες από τη Νότια Αφρική δυνάμεις έφτασαν σε αδιέξοδο, οδηγώντας στην Τριμερή Συμφωνία, η οποία εξασφάλισε την ανεξαρτησία της Ναμίμπια και την απόσυρση των κουβανικών και νοτιοαφρικανικών δυνάμεων από την Ανγκόλα.\nΤο 1991, η MPLA και η UNITA υπέγραψαν την ειρηνευτική συμφωνία γνωστή ως Συμφωνία του Μπισέσε, η οποία επέτρεψε πολυκομματικές εκλογές στην Ανγκόλα.\nΤο 1992, τη Λαϊκή Δημοκρατία της Ανγκόλας διαδέχθηκε συνταγματικά η Δημοκρατία της Ανγκόλας και διεξήχθησαν εκλογές. Ωστόσο, η ειρηνευτική συμφωνία δεν κράτησε, καθώς ο Σαβίμπι απέρριψε τα εκλογικά αποτελέσματα και οι μάχες ξανάρχισαν σε όλη τη χώρα μέχρι το θάνατό του το 2002.\n↑ 1,0 1,1 «Lei 5/72». Diário da República Eletrónico (στα Πορτογαλικά). 23 Ιουνίου 1972. Ανακτήθηκε στις 21 Αυγούστου 2021.\n↑ Rothchild, Donald S. (1997). Managing Ethnic Conflict in Africa: Pressures and Incentives for Cooperation. Washington D.C.: Brookings Institution Press, 1997. σελ. 116. ISBN 978-0-8157-7593-5.\n↑ Tvedten, Inge (1997). Angola: Struggle for Peace and Reconstruction. London: Westview Press Inc. σελ. 3. ISBN 978-0-8133-3335-9.\n↑ Faria, P.C.J. (2013). The Post-war Angola: Public Sphere, Political Regime and Democracy. Cambridge: Cambridge Scholars Publishing. σελ. 271. ISBN 978-1-4438-6671-2.\n↑ «Angola – Communist Nations». www.country-data.com. Ανακτήθηκε στις 21 Αυγούστου 2021.\n↑ 6,0 6,1 «Angola». communistcrimes.org (στα Αγγλικά). Ανακτήθηκε στις 21 Αυγούστου 2021.\n↑ 7,0 7,1 7,2 7,3 Fernando Andresen Guimaráes, The Origins of the Angolan Civil War: Foreign Intervention and Domestic Political Conflict, Basingstoke & Londres, Houndsmills, 1998.\n↑ «African Socialism». www.encyclopedia.com (στα Αγγλικά). Ανακτήθηκε στις 21 Αυγούστου 2021.\n↑ «Angola - INDEPENDENCE AND THE RISE OF THE MPLA GOVERNMENT». countrystudies.us. Ανακτήθηκε στις 21 Αυγούστου 2021.\n↑ Brittain, Victoria (1998). Death of Dignity: Angola's Civil War. London: Pluto Press. σελ. 32–38. ISBN 978-0-7453-1247-7.\n↑ «Agreement among the People's Republic of Angola, the Republic of Cuba, and the Republic of South Africa (Tripartite Agreement)». United Nations. Ανακτήθηκε στις 21 Αυγούστου 2021.\n↑ French, Howard W. (2002-03-03). «The World; Exit Savimbi, and the Cold War in Africa». The New York Times. https://www.nytimes.com/2002/03/03/weekinreview/the-world-exit-savimbi-and-the-cold-war-in-africa.html. Ανακτήθηκε στις 2021-08-21.\nΑνακτήθηκε από "https://el.wikipedia.org/w/index.php?title=Λαϊκή_Δημοκρατία_της_Ανγκόλας&oldid=9035265"\nΤελευταία τροποποίηση 21:23, 3 Σεπτεμβρίου 2021.


Νομικές παρατηρήσεις - Piaggio.com\nΠοιος είναι ο ΥΠΔ μας;\nΟ Ιδιοκτήτης έχει ορίσει έναν Υπεύθυνο Προστασίας Δεδομένων του Ομίλου Piaggio (“ΥΠΔ του Ομίλου”) σύμφωνα με το άρθ. 37 του GDPR.\nΜπορείτε, ανά πάσα στιγμή, να επικοινωνήσετε με τον ΥΠΔ του Ομίλου για να ζητήσετε πληροφορίες σχετικά με την επεξεργασία των προσωπικών σας δεδομένων στις ακόλουθες διευθύνσεις:\nΑνάλογα με τις περιπτώσεις και μέσα στα όρια των σκοπών που αναφέρονται στο εδάφιο D), ο Ιδιοκτήτης επεξεργάζεται τις ακόλουθες κατηγορίες προσωπικών δεδομένων:\nτα προσωπικά δεδομένα (π.χ. όνομα, επώνυμο, τόπος και ημερομηνία γέννησης, ΑΦΜ),\nστοιχεία επικοινωνίας (π.χ. διεύθυνση, αριθμός τηλεφώνου, ηλεκτρονικό ταχυδρομείο),\nδεδομένα συμβολαίου (π.χ. προϊόντα ή/και υπηρεσίες που αγοράστηκαν),\nτη φωτογραφία σας.\nΚατόπιν ρητής συγκατάθεσής σας και αποκλειστικά για τη διεξαγωγή των δραστηριοτήτων Εξυπηρέτησης Πελατών, ο Ιδιοκτήτης μπορεί να επεξεργάζεται συγκεκριμένες κατηγορίες προσωπικών δεδομένων, όπως απαιτείται από το άρθ. 9.1 του GDPR.\nΤέλος, σας ενημερώνουμε ότι μέσω του ιστότοπού μας (ή “Ιστοσελίδα Web”) και μόνο με τη συγκατάθεσή σας, ο Ιδιοκτήτης θα μπορεί να επεξεργαστεί δεδομένα γεωγραφικού εντοπισμού που είναι χρήσιμα για την παροχή των υπηρεσιών που προσφέρονται στο διαδίκτυο και ζητούνται από εσάς. Η συγκατάθεσή σας θα ζητηθεί μέσω του συστήματος με αναδυόμενο παράθυρο pop up.\n1. Παροχή υπηρεσιών και πώληση προϊόντων στο διαδίκτυο\nΤα δεδομένα που παρέχονται με τη συμπλήρωση των εντύπων (φόρμες) στον ιστότοπο θα υποβληθούν σε επεξεργασία ώστε να μπορεί να είναι δυνατή η πώληση προϊόντων ή η παροχή υπηρεσιών, που προσφέρονται κατά καιρούς, π.χ.:\nγια απάντηση σε εθελοντικά αιτήματα για την αποστολή ενημερωτικού υλικού σχετικά με προϊόντα και υπηρεσίες ή για την αποστολή του Εγχειριδίου Χρήσης και Συντήρησης (LUM),\nγια την πώληση προϊόντων που προσφέρονται στον Ιστότοπο,\nγια τη διαχείριση των αιτήσεων “test ride”;\nγια να σας επιτρέψει να έχετε πρόσβαση στις προωθήσεις και τις προσφορές στον Ιστότοπο,\nγια να κάνουμε αποδεκτό το αίτημά σας για συμμετοχή στην Community και για εγγραφή στο Ενημερωτικό μας δελτίο,\nγια να σας παρέχουμε την βοήθεια που ζητήσατε από την Υπηρεσία Εξυπηρέτησης Πελατών,\nγια να σας επιτρέψει να συμμετέχετε σε διαγωνισμούς και κληρώσεις.\n2. Διαχείριση των προσυμβατικών δραστηριοτήτων και εκτέλεση της σύμβασης\nΘα χρησιμοποιήσουμε τα προσωπικά σας δεδομένα για να εκτελέσουμε όλες τις προσυμβατικές και συμβατικές δραστηριότητες που είναι απαραίτητες για την παρακολούθηση του αιτήματός σας και για την εκτέλεση της σύμβασης ανάμεσα σε εσάς και τον Ιδιοκτήτη. Σε σχέση με αυτό, θα μπορούμε, για παράδειγμα, να επικοινωνήσουμε μαζί σας για να σας υπενθυμίσουμε τις συμβατικές προθεσμίες ή τις συμβατικές σας επιλογές, να εκδώσουμε τιμολόγια για εσάς ή άλλα λογιστικά έγγραφα που έχουν συνταχθεί για εσάς.\nΗ νομική βάση για αυτούς τους σκοπούς επεξεργασίας συνάγεται από την ανάγκη να συνεχιστούν τα αιτήματά σας και να εκτελεσθεί η σύμβαση στην οποία είστε συμβαλλόμενο μέρος, δεν θα ήταν δυνατό ο Ιδιοκτήτης να εκτελέσει τη σύμβαση χωρίς να χρησιμοποιήσει τα προσωπικά σας δεδομένα.\n3. Εκπλήρωση των νομικών υποχρεώσεων\nΤα προσωπικά σας δεδομένα μπορούν να υποβάλλονται σε επεξεργασία προκειμένου να εκπληρωθούν οι νομικές υποχρεώσεις στις οποίες υπόκειται ο Ιδιοκτήτης (για παράδειγμα, για θέματα φορολογίας, λογιστικής, ενάντια στο ξέπλυμα μαύρου χρήματος) και στις διατάξεις που επιβάλλονται από τις Αρχές και τους Φορείς ελέγχου στον Υπεύθυνο Επεξεργασίας δεδομένων.\nΗ νομική βάση για αυτόν τον σκοπό επεξεργασίας συνάγεται από την ανάγκη να εκπληρωθούν οι νομικές υποχρεώσεις στις οποίες υπόκειται ο Ιδιοκτήτης, δεν θα ήταν δυνατό ο Ιδιοκτήτης να εκπληρώσει τις νομικές του υποχρεώσεις χωρίς να χρησιμοποιήσει τα προσωπικά σας δεδομένα.\n4. Στατιστικές έρευνες\nΘα χρησιμοποιήσουμε τα προσωπικά σας δεδομένα για τη διεξαγωγή εσωτερικών στατιστικών ερευνών στο πλαίσιο των εμπορικών δραστηριοτήτων του Ιδιοκτήτη. Οι στατιστικές έρευνες που θα διεξαχθούν θα χρησιμοποιηθούν μόνο για λόγους εσωτερικής πληροφόρησης, προς το συμφέρον του Ιδιοκτήτη προκειμένου να βελτιώσει τα προϊόντα και τις υπηρεσίες του και να εφαρμόσει αποτελεσματικότερη διαχείριση του χαρτοφυλακίου πελατών και των εργασιών του. Σε κάθε περίπτωση, αυτές οι στατιστικές έρευνες δεν αποσκοπούν στην πραγματοποίηση εργασιών και άμεσων δραστηριοτήτων που απευθύνονται στους πελάτες (για παράδειγμα, εκστρατείες μάρκετινγκ).\nΗ νομική βάση για αυτόν τον σκοπό επεξεργασίας συνάγεται από την ανάγκη προστασίας του νόμιμου συμφέροντος του Ιδιοκτήτη. Η προστασία αυτού του νόμιμου συμφέροντος δεν θα ήταν δυνατή χωρίς τη χρήση των προσωπικών σας δεδομένων.\n5. Καμπάνιες ανάκλησης\nΤα προσωπικά σας δεδομένα μπορούν να χρησιμοποιηθούν για τη διεξαγωγή καμπανιών ανάκλησης των οχημάτων που αγοράσατε, π.χ. σε περίπτωση που θα προκύψουν ανωμαλίες και για να διασφαλιστεί η ασφάλεια και η ποιότητα του οχήματος που υπόκειται σε ανάκληση.\nΗ νομική βάση για την επίτευξη αυτού του σκοπού είναι η προστασία του νόμιμου συμφέροντος του Ιδιοκτήτη. Η προστασία αυτού του νόμιμου συμφέροντος δεν θα ήταν δυνατή χωρίς τη χρήση των προσωπικών σας δεδομένων.\n6. Υπεράσπιση των δικαιωμάτων του Ιδιοκτήτη\nΘα χρησιμοποιήσουμε τα προσωπικά σας δεδομένα για να υπερασπιστούμε τα δικαιώματά μας στο δικαστήριο και εξωδικαστικά σε περίπτωση συμβατικών ή εξωσυμβατικών παραβιάσεων σε βάρος του Ιδιοκτήτη προκειμένου, για παράδειγμα, να προβούμε σε οποιαδήποτε ενέργεια για την ανάκτηση της πίστωσης, σε περίπτωση που αυτό είναι απαραίτητο λόγω αδυναμίας πληρωμής των ποσών που προβλέπονται στη σύμβαση εντός των συμφωνημένων προθεσμιών.\n7. Εμπορική επικοινωνία για προϊόντα ή/και υπηρεσίες παρόμοιες με εκείνες που αγοράστηκαν\nΟ Ιδιοκτήτης μπορεί να σας στείλει, χρησιμοποιώντας την ηλεκτρονική διεύθυνση που εσείς δώσατε, προωθήσεις και προσφορές για προϊόντα και υπηρεσίες που μπορεί να σας ενδιαφέρουν και παρόμοια με αυτά που έχετε ήδη αγοράσει (επονομαζόμενο Soft Spam). Πιστεύουμε ότι μπορεί να σας ενδιαφέρει να λαμβάνετε συμφέρουσες προσφορές σχετικά με προϊόντα και υπηρεσίες για τα οποία έχετε δείξει ενδιαφέρον στο παρελθόν, καθώς είναι συμφέρον για τις επιχειρηματικές ανάγκες του ιδιοκτήτη να διαφημίζει προϊόντα παρόμοια με αυτά που αγοράσατε. Οι επαφές για το σκοπό αυτό θα γίνονται μόνο μέσω ηλεκτρονικού ταχυδρομείου και σε κάθε περίπτωση θα σας παρέχεται η δυνατότητα να αποφασίσετε να μην λαμβάνετε τέτοιου είδους επικοινωνίες ανά πάσα στιγμή.\n8. Δραστηριότητες μάρκετινγκ\nΜε τη συγκεκριμένη συγκατάθεσή σας, τα προσωπικά δεδομένα που παρέχετε συμπληρώνοντας ηλεκτρονικές φόρμες ή που συλλέγονται από τους αντιπροσώπους και τους διανομείς μας ή σε εκθέσεις και εκδηλώσεις (π.χ. προσωπικά δεδομένα, στοιχεία επικοινωνίας και πληροφορίες σχετικά με τη σύμβαση που συνάπτεται ή/και την απαιτούμενη υπηρεσία), μπορούν να υποβληθούν σε επεξεργασία απευθείας από την Piaggio & C. SpA ή από άλλες εταιρείες του ομίλου Piaggio (“Θυγατρικές”), που έχουν οριστεί ως Υπεύθυνοι Επεξεργασίας δεδομένων, προκειμένου να προωθήσουν τις υπηρεσίες και τα προϊόντα μας στέλνοντας διαφημιστικό υλικό, συμπεριλαμβανομένου του εξατομικευμένου, καθώς και για να σας προσκαλέσουν στις πρωτοβουλίες και τις εκδηλώσεις μας, να διεξάγουν έρευνες αγοράς και έρευνες για την ικανοποίηση των πελατών μας και για να βελτιώσουν τις υπηρεσίες μας.\nΕπιπλέον, κατόπιν της συγκεκριμένης και ελεύθερης συγκατάθεσής σας, οι φωτογραφίες που δημοσιεύονται από εσάς στους λογαριασμούς σας Instagram ή Facebook και επισημαίνονται με τις επίσημες ετικέτες των κοινωνικών μας καναλιών μπορούν, για διαφημιστικούς σκοπούς, να χρησιμοποιηθούν για την ψηφιακή μας επικοινωνία (όπως για παράδειγμα κοινή χρήση στα προφίλ κοινωνικών μέσων, η δημοσίευση στους ιστότοπούς μας και στα μηνύματα ηλεκτρονικού ταχυδρομείου που χρησιμοποιούνται για δραστηριότητες direct mailing).\nΗ νομική βάση για αυτούς τους σκοπούς επεξεργασίας συνάγεται από τη συγκατάθεσή σας, η οποία θα συλλεχθεί ειδικά για το συγκεκριμένο σκοπό. Εάν αποφασίσετε να μην παράσχετε τη συγκατάθεσή σας, δεν θα γίνει καμία επεξεργασία των προσωπικών σας δεδομένων σε σχέση με αυτούς τους σκοπούς.\nΣε κάθε περίπτωση, η μη παροχή της συγκατάθεσης από μέρους σας δεν θα έχει καμία επίπτωση στην υπογραφή και την εκτέλεση της σύμβασης ανάμεσα σε εσάς και το τον Ιδιοκτήτη, ούτε θα υπάρξουν αρνητικές συνέπειες για εσάς.\n9. Δραστηριότητες κατάρτισης προφίλ\nΜε τη συγκεκριμένη συγκατάθεσή σας, ο Ιδιοκτήτης θα μπορεί να επεξεργαστεί απευθείας ή μέσω των θυγατρικών εταιρειών οι οποίες έχουν οριστεί Υπεύθυνοι Επεξεργασίας, τα προσωπικά δεδομένα που συλλέγονται ηλεκτρονικά σε εκθέσεις και άλλες εκδηλώσεις καθώς και στους διανομείς και τους αντιπροσώπους μας, προκειμένου να αναλύσουν τα δεδομένα σας και να γνωρίζουν τις προτιμήσεις και τις συνήθειές σας για μια εξατομικευμένη προσφορά προϊόντων και υπηρεσιών σύμφωνα με τις προτιμήσεις και τις ανάγκες σας.\nΗ επεξεργασία των προσωπικών σας δεδομένων για τους προαναφερθέντες σκοπούς θα πραγματοποιείται μόνο μετά τη συλλογή συγκεκριμένης συγκατάθεσης. Η μη παροχή της συγκατάθεσης από μέρους σας δεν θα έχει καμία επίπτωση στην υπογραφή και την εκτέλεση της σύμβασης ανάμεσα σε εσάς και τον Ιδιοκτήτη, ούτε θα υπάρξουν αρνητικές συνέπειες για εσάς.\nΣε κάθε περίπτωση, θα έχετε το δικαίωμα να ακυρώσετε τη συγκατάθεση που είχατε δώσει προηγουμένως ανά πάσα στιγμή.\nΠοια δεδομένα είναι απαραίτητα;\nΗ παράλειψη παροχής των δεδομένων που υποβάλλονται σε επεξεργασία για τους σκοπούς που αναφέρονται στα εδάφια D) αρ. 1., 2., 3., θα καταστήσει αδύνατη την αγορά των προϊόντων μας και τη χρήση των υπηρεσιών μας, ενώ η παράλειψή τους για τους σκοπούς στους οποίους αναφέρονται τα εδάφια D) αρ. 7. θα καταστήσει αδύνατη τη λήψη διαφημιστικού υλικού για τις υπηρεσίες και τα προϊόντα μας που είναι παρόμοια με αυτά που έχετε ήδη αποκτήσει.\nΗ παράλειψη χορήγησης συγκατάθεσης για την επεξεργασία των δεδομένων σας για τους σκοπούς που αναφέρονται στα εδάφια D) 8. και 9., θα καταστήσει αδύνατη τη λήψη διαφημιστικού υλικού, ακόμα και εξατομικευμένου, για τις υπηρεσίες και τα προϊόντα μας και δεν θα είναι δυνατή η ενημέρωση για τις εκδηλώσεις και τις πρωτοβουλίες που διοργανώνουμε.\nΠότε απαιτείται η συγκατάθεσή σας;\nΗ ειδική συγκατάθεσή σας θα απαιτείται σε κάθε περίπτωση επεξεργασίας των Προσωπικών σας Δεδομένων για τους σκοπούς που καθορίζονται στα εδάφια D) αρ. 8 και 9.\nΣας υπενθυμίζουμε ότι η συγκατάθεση που ενδεχομένως έχετε δώσει θα μπορεί να ανακληθεί ανά πάσα στιγμή.\nΕντός των ορίων των στόχων που αναφέρονται στο εδάφιο D), τα προσωπικά σας δεδομένα μπορούν να κοινοποιηθούν στις ακόλουθες κατηγορίες υποκειμένων που ορίζονται, εάν είναι απαραίτητο, ως Υπεύθυνοι Επεξεργασίας δεδομένων σύμφωνα με το άρθ. 28 του GDPR:\nαντιπρόσωποι ή/και διανομείς του ομίλου Piaggio,\nπάροχοι υπηρεσιών για τη διαχείριση των συστημάτων πληροφορικής και της ιστοσελίδας,\nπάροχοι νομικών, λογιστικών και φορολογικών υπηρεσιών,\nεταιρείες που χρησιμοποιούνται από τον Ιδιοκτήτη για την παροχή της αιτούμενης υπηρεσίας,\nτράπεζες και άλλα χρηματοπιστωτικά ιδρύματα για τη διαχείριση των πληρωμών,\nαρχές και όργανα εποπτείας και ελέγχου και γενικότερα δημόσιοι ή ιδιωτικοί φορείς με αρμοδιότητες στο τομέα της διαφήμισης.\nΜπορείτε να ζητήσετε μια πλήρη και ενημερωμένη λίστα με τα άτομα στα οποία ενδέχεται να κοινοποιηθούν τα προσωπικά σας δεδομένα, μεταβαίνοντας στη νόμιμη έδρα του ιδιοκτήτη ή επικοινωνώντας με τον ΥΠΔ του Ομίλου με τα μέσα επικοινωνίας που αναφέρονται στο εδάφιο B).\nΕντός των ορίων των αντίστοιχων αρμοδιοτήτων τους, τα προσωπικά σας δεδομένα μπορούν να γίνουν γνωστά στους υπαλλήλους, τους αποσπασμένους ή διοικούμενους εργαζόμενους και τους συνεργάτες του Ιδιοκτήτη που θα ενεργούν ως πρόσωπα εξουσιοδοτημένα για την επεξεργασία σύμφωνα με το άρθ. 29 του GDPR.\nΤα προσωπικά σας δεδομένα δεν θα διαδοθούν.\nΔιαβιβάζονται τα δεδομένα σας χώρα εκτός της ΕΕ;\nΤα προσωπικά σας δεδομένα μπορεί να διαβιβαστούν σε θυγατρική εγκατεστημένη σε τρίτη χώρα εκτός της ΕΕ.\nΗ διαβίβαση θα πραγματοποιηθεί, σύμφωνα με τις εγγυήσεις που προβλέπονται από την ισχύουσα νομοθεσία, με βάση μια απόφαση επάρκειας σύμφωνα με το άρθ. 45 του GDPR ή την υιοθέτηση και υπογραφή τυποποιημένων συμβατικών ρητρών που έχουν εγκριθεί από την Ευρωπαϊκή Επιτροπή για τη ρύθμιση των σχέσεων μεταξύ του Ιδιοκτήτη και των εμπλεκόμενων θυγατρικών.\nΜε απλή αίτηση στους αποδέκτες που αναφέρονται στο εδάφιο B), μπορείτε να λάβετε περισσότερες πληροφορίες σχετικά με τη μεταφορά των προσωπικών σας δεδομένων.\nΤο σύστημα Διαχείρισης Σχέσεων με τους Πελάτες (CRM)\nΗ Piaggio & C. S.p.A. διαχειρίζεται το Customer Relationship Management (Σύστημα διαχείρισης σχέσεων με τους πελάτες) (ή “CRM”) μέσω διακομιστών που βρίσκονται στην Ιταλία. Στο CRM συγκεντρώνονται όλα τα δεδομένα που συλλέγονται τόσο από την Piaggio & C. S.p.a. με τις μεθόδους και για τους σκοπούς που αναφέρονται στο γράμμα D παραπάνω, καθώς και από τις θυγατρικές και μέσω των αντιπροσώπων και διανομέων των τελευταίων.\nΤα προσωπικά σας δεδομένα που περιέχονται στο CRM μπορούν να υποβληθούν σε επεξεργασία από την Piaggio & C. S.p.A. σε συγκεντρωτική μορφή για στατιστικούς σκοπούς και, υπό την προϋπόθεση της συγκατάθεσής σας, για σκοπούς μάρκετινγκ ή/και κατάρτισης προφίλ\nΓια την υλοποίηση των διαφημιστικών καμπανιών/μάρκετινγκ του ομίλου Piaggio, θα επεξεργαστούμε τα προσωπικά σας δεδομένα που περιέχονται στο CRM, υπό την ιδιότητα του Υπεύθυνου Επεξεργασίας και, αν είναι απαραίτητο, θα ορίσουμε τις Θυγατρικές στις οποίες θα διαβιβαστούν τα δεδομένα για την τοπική διαχείριση των καμπανιών μάρκετινγκ.\nΗ Piaggio & C. S.p.A. σας εγγυάται ότι έχει εφαρμόσει όλα τα απαραίτητα μέτρα ασφαλείας προκειμένου να εγγυηθεί την ακεραιότητα των δεδομένων σας που περιέχονται στο CRM.\nΘα επεξεργαστούμε τα προσωπικά σας δεδομένα σύμφωνα με την ορθότητα, τη νομιμότητα και την τήρηση όλων των αρχών που αναφέρονται στο άρθ. 5 του GDPR, με και χωρίς τη βοήθεια ηλεκτρονικών εργαλείων.\nΟι δραστηριότητες ανάλυσης των τάσεων και των προτιμήσεών σας, οι οποίες, με τη συγκατάθεσή σας, μπορούν να πραγματοποιηθούν για σκοπούς κατάρτισης προφίλ, θα περιλαμβάνουν πάντα ανθρώπινη παρέμβαση και δεν θα πραγματοποιούνται ποτέ με αποκλειστικά αυτοματοποιημένους τρόπους.\nΗ ασφάλεια και η εμπιστευτικότητα των προσωπικών σας δεδομένων θα διασφαλίζονται με τη λήψη κατάλληλων μέτρων για την παρεμπόδιση, μεταξύ άλλων, της αποκάλυψης, της μη εξουσιοδοτημένης πρόσβασης, της τροποποίησης και της απώλειας των επεξεργασμένων πληροφοριών.\nΤα προσωπικά σας δεδομένα θα φυλάσσονται αποκλειστικά για το χρονικό διάστημα που απαιτείται για την ικανοποίηση του αιτήματός σας, για την εκπλήρωση των νομικών υποχρεώσεων στις οποίες υπόκειται ο Ιδιοκτήτης και σε κάθε περίπτωση, για το διάστημα που είναι αυστηρώς απαραίτητο για την επίτευξη των σκοπών για τους οποίους συλλέχθηκαν σύμφωνα με το εδάφιο D. παραπάνω, καθώς και τον ακόλουθο συνοπτικό πίνακα.\nL. Ποια είναι τα δικαιώματά σας;\nΜε απλή επικοινωνία με τους αποδέκτες που αναφέρονται στο εδάφιο B), μπορείτε να ασκήσετε τα δικαιώματα που αναφέρονται στα άρθρα από 15 έως 22 του GDPR.\nΕιδικότερα, μπορείτε να ζητήσετε από τον Ιδιοκτήτη να έχει πρόσβαση στα δεδομένα που σας αφορούν, να τα τροποποιήσει ή/και να τα διαγράψει, καθώς και να περιορίσει την επεξεργασία στις περιπτώσεις που αναφέρονται στο άρθ. 18 του GDPR.\nΣύμφωνα με τις διαδικασίες που ορίζονται στο άρθ. 21 του GDPR, μπορείτε, ανά πάσα στιγμή, να αντιταχθείτε στην επεξεργασία των προσωπικών σας δεδομένων και να λάβετε ή/και να μεταβιβάσετε τις πληροφορίες που σας αφορούν σε άλλο Ιδιοκτήτη.\nΣας υπενθυμίζουμε επίσης ότι οποιαδήποτε δοθείσα συγκατάθεση θα μπορεί πάντα να ανακληθεί με την ίδια ευκολία με την οποία χορηγήθηκε.\nΟ Ιδιοκτήτης θα φροντίσει, χωρίς αδικαιολόγητη καθυστέρηση και σε κάθε περίπτωση το αργότερο εντός ενός μηνός από την άσκηση του δικαιώματος, να σας παράσχει όλες τις πληροφορίες που ζητήσατε ή/και να σας κοινοποιήσει τα μέτρα που ελήφθησαν για να ικανοποιηθεί το αίτημά σας.\nΜόνο στην περίπτωση προδήλως αβάσιμων ή υπερβολικών αιτημάτων, καθώς και όταν αυτά είναι επαναλαμβανόμενα, ο Ιδιοκτήτης μπορεί να σας χρεώσει μια λογική δαπάνη ή να αρνηθεί την ικανοποίηση του αιτήματός σας.\nΤέλος, σας ενημερώνουμε ότι σε περίπτωση άσκησης ενός από τα παραπάνω δικαιώματα ενδέχεται να σας ζητηθούν κάποιες πληροφορίες που είναι απαραίτητες για την επιβεβαίωση της ταυτότητάς σας.\nM. Με ποιον μπορείτε να επικοινωνήσετε για να κάνετε μια καταγγελία;\nΑκόμη και αν ληφθούν υπόψη τυχόν ενημερώσεις της νομοθεσίας σχετικά με την επεξεργασία προσωπικών δεδομένων, αυτή η Πολιτική Απορρήτου μπορεί να τροποποιηθεί ή/και να ενημερωθεί από τον Ιδιοκτήτη ανά πάσα στιγμή.\nΟι αλλαγές που έγιναν, εάν είναι σημαντικές, θα σας κοινοποιηθούν με αποστολή ενός ηλεκτρονικού μηνύματος και θα είναι σε κάθε περίπτωση δεσμευτικές από τη στιγμή της επικοινωνίας τους ή από τη δημοσίευση της αναθεωρημένης ανακοίνωσης για την Πολιτική Απορρήτου στον ιστότοπο και στις ιστοσελίδες των θυγατρικών.\nΓια να ενημερώνεστε για τον τρόπο αντιμετώπισης των προσωπικών σας πληροφοριών, αρκεί να μεταβείτε στην ενότητα Προστασίας Προσωπικών Δεδομένων του ιστότοπου και στις ιστοσελίδες των εταιρειών που ανήκουν στον όμιλο Piaggio.


UEFA Nations League: Άρωμα ...καλοκαιριού το Δεκέμβρη!\nUEFA Nations League: Άρωμα ...καλοκαιριού το Δεκέμβρη!\nΤο UEFA Nations League που προσωρινά αφήνουμε πάλι πίσω μας, θα μπει στην τελική του ευθεία με την διεκπεραίωση των δύο τελευταίων αγωνιστικών τον προσεχή Νοέμβριο. Όταν και ουσιαστικά θα μάθουμε το πού θα διεξαχθεί η τελική φάση της διοργάνωσης τον Ιούνιο του 2019. Η Πορτογαλία είναι το φαβορί και η Ιταλία η ...έκπληξη! Ο Νίκος Στρατής παρουσιάζει τις λεπτομέρειες στο Kingsport.gr…\nΌπως έχει ανακοινώσει η UEFA στην προκήρυξη του Nations League, οι τέσσερις πρώτοι από τους ομίλους Α1, Α2, Α3 και Α4 (πρώτο γκρουπ δυναμικότητας με βάση το FIFA RANKING που ίσχυε τον Ιανουάριο του 2018 όταν έγινε η κλήρωση των ομίλων της νεοσύστατης διοργάνωσης) θα διεκδικήσουν το πρώτο τρόπαιο της ιστορίας το καλοκαίρι του 2019. Συγκεκριμένα 5 και 6 Ιουνίου οι δύο ημιτελικοί και 9 Ιουνίου ο μικρός και ο μεγάλος τελικός (περίπου στα ...πρότυπα του Final 4 της Euroleague στο μπάσκετ) σε ένα τουρνουά στο οποία θα εφαρμοστεί η δυνατότητα τέταρτης αλλαγής στην παράταση (όπως είδαμε και στο πρόσφατο μουντιάλ της Ρωσίας).\nΣτο Δουβλίνο τα ...αποκαλυπτήρια!\nΣτην εκτελεστική επιτροπή της UEFA (Δουβλίνο, 3 Δεκεμβρίου) θα ανακοινωθεί η χώρα που θα φιλοξενήσει τα τέσσερα παιχνίδια από τα οποία θα αναδειχτεί ο πρώτος νικητής του UEFA Nations League. Την ίδια ημέρα θα γίνει και η κλήρωση των ημιτελικών και εν συνεχεία θα ανακοινωθεί το πρόγραμμα, ώστε οι ομοσπονδίες των τεσσάρων φιναλίστ να κάνουν τον προγραμματισμό τους και τις κρατήσεις προπονητικών κέντρων, ξενοδοχείων που θα καταλύσουν οι αποστολές κλπ.\nΜε βάση τις απαιτήσεις και τους κανονισμούς της UEFA, για την τελική φάση του Nations League απαιτούνται δύο γήπεδα χωρητικότητας τουλάχιστον 30.000 θέσεων και αυτά να μην απέχουν μεταξύ τους παραπάνω από 150 χιλιόμετρα, ώστε να μην ταλαιπωρηθούν οι ομάδες με κουραστικές μετακινήσεις στο κενό από τους ημιτελικούς μέχρι τους τελικούς της Κυριακής 9 Ιουνίου.\nΦαβορί ο ...Φερνάντο Σάντος\nΕπιπλέον ένα ακόμα προαπαιτούμενο που έθεσε η Ευρωπαϊκή Ομοσπονδία είναι να υπάρχει ...γηπεδούχος σε αυτό το τουρνουά! Η χώρα δηλαδή που θα φιλοξενήσει την τελική φάση να είναι μία από τις τέσσερις Group Α Winners που θα διεκδικήσουν το τρόπαιο. Πριν την έναρξη των ομίλων οι τρεις χώρες που εκδήλωσαν ενδιαφέρον και κατέθεσαν εν συνεχεία φάκελο πριν την καταληκτική ημερομηνία της 31ης Αυγούστου 2018 ήταν οι εξής τρεις: Ιταλία, Πορτογαλία και Πολωνία. Δηλαδή ...σύσσωμο το γκρουπ Α3! Κάτι που πολύ απλά σημαίνει πως η ομάδα που θα τερματίσει πρώτη από τον όμιλο θα είναι και η ...εκλεκτή! Η Πορτογαλία έχει ξεκάθαρα τον πρώτο λόγο, καθώς προπορεύεται στην βαθμολογία (Πορτ. 6β. Ιταλία 4β. Πολωνία 1β.) Στις 17 Νοεμβρίου πάει στο Σαν Σίρο για δύο αποτελέσματα κόντρα στους Ιταλούς. Ακόμα όμως κι αν χάσει, πάλι στα δικά της χέρια θα είναι η κατάσταση και με απλή νίκη κόντρα στους Πολωνούς τρεις μέρες μετά, περνάει στα τελικά…\nDa Luz ή ... Dragao;\nΗ FPF (Πορτογαλική ομοσπονδία) δεν έχει ανακοινώσει επίσημα τις λεπτομέρειες του φακέλου που κατέθεσε στην UEFA αλλά ρισκάρουμε την πρόβλεψη ότι το μεγάλο φαβορί για να φιλοξενήσει τον τελικό του Nations League στις 9 Ιουνίου είναι το “Estadio da Luz” (65.000). Στο συγκεκριμένο γήπεδο έλαβε χώρα ο μαδριλένικος τελικός-θρίλερ (Champions League) Ρεάλ – Ατλέτικο το 2014 (και φυσικά το αλησμόνητο Ελλάς-Πορτογαλία 1-0 στο “δοξασμένο” Euro 2004) ενώ έχασε πρόσφατα τη “μάχη” από το Ολυμπιακό Στάδιο της Κωνσταντινούπολης “Ataturk Olympic Stadium” το οποίο θα υποδεχτεί τον ασντίστοιχο τελικό του 2020. Η λογική λέει πως θα πάρει ...ρεβάνς μέσω Nations League! Το άλλο γήπεδο της Πορτογαλικής πρωτεύουσας είναι φυσικά το “Estadio Jose Alvalade” (50.000).\nΗ ...έτερη Πορτογαλική εκδοχή είναι το Πόρτο: “Estadio do Dragao” (50.000) για τον δεύτερο χρονικά ημιτελικό και τον μεγάλο τελικό με δεύτερο γήπεδο της διοργάνωσης το “Estadio Alfonso Henriques” (30.000 θέσεων, οριακά καλύπτει τις προδιαγραφές, είχε φιλοξενήσει αγώνες και στο Euro 2004) έδρα της Βιτόρια Γκιμαράες που βρίσκεται μόλις 42 χιλιόμετρα μακριά από το Πόρτο\nΙταλία: Πολλές επιλογές αλλά ...λιγοστές ελπίδες!\nΌσο για την (μικρή πλέον) πιθανότητα της Ιταλίας, οι επιλογές και εκδοχές είναι περισσότερες: Φυσικά για την βόρεια Ιταλία ο λόγος, με φαβορί το Μιλάνο (είχε γίνει ο τελικός Champions League 2016) και το Τορίνο (τελικός Europa League 2014) με τρίτη πιθανότητα την Γένοβα. Και οι τρεις συνδυασμοί των παραπάνω πόλων καλύπτουν τις απαιτήσεις των κανονισμών περί χωρητικότητας γηπέδων (San Siro 80.000, “Allianz Stadium” 41.500, “Luigi Ferraris” 36.700) και χιλιομετρικών αποστάσεων (Τορίνο - Μιλάνο 125 χλμ. Γένοβα – Τορίνο 123, Μιλάνο – Γένοβα 143). Οι πληροφορίες που υπάρχουν αυτή τη στιγμή λένε ότι στον φάκελο της FIGC υπάρχουν δύο από αυτές τις τρεις πόλεις.\nΘεωρητικά κι άλλες πόλεις καλύπτουν τις σχετικές προδιαγραφές: Για παράδειγμα ο συνδυασμός Μιλάνο – Βερόνα (140 χλμ απόσταση με το “Bedegonti” να έχει χωρητικότητα 38.400). Όπως και η δυάδα Φλωρεντία – Μπολόνια (108 χλμ μεταξύ τους) με τα γήπεδα των εν λόγω πόλεων να πληρούν τις απαιτήσεις χωρητικότητας (“Artemio Franchi” 43.150, “Renato Dall'Ara” 38.280). Όσο για τον Ιταλικό ...νότο, Ρώμη και Νάπολι έχουν μεγάλα γήπεδα αλλά για τη ...δουλειά που τα θέλουμε πέφτουν λίγο ...μακριά (225 χλμ μεταξύ τους)!\nΘα ...βολευτεί με το Under 21\nΛογικά πάντως η Ιταλία δεν θα τερματίσει πρώτη στον όμιλο της κι έτσι κατά τα φαινόμενα θα αρκεστεί στην διοργάνωση του επερχόμενου Euro 2019 U21 τον Ιούνιο (εκεί όπου ελπίζουμε να είναι παρούσα και η εθνική ελπίδων της Ελλάδας του Αντώνη Νικοπολίδη που κληρώθηκε με την Αυστρία στα προσεχή μπαράζ του Νοεμβρίου). Σε αυτό το τουρνουά (επισήμως συνδιοργάνωση Ιταλίας – Σαν Μαρίνο) μόνο ένα γήπεδο από τα έξι που θα διατεθούν για τους αγώνες ξεπερνάει τις 30.000 σε χωρητικότητα (“Renato Dall'Ara”, Μπολόνια) ενώ ο τελικός θα γίνει στο Ούντινε (“Stadio Friuli” του οποίου πρόσφατα η χωρητικότητα μειώθηκε στις 25.000 περίπου).\nJoaquin Sanchez: “Luis Enrique ...κάλεσε με στην εθνική!”


Red Eagle 2010 - MOVIEMANIA LIVE\n0 Red Eagle 2010\nΣτο κοντινό μέλλον, η Ταϊλάνδη σπαράσσετε από την διαφθορά και το έγκλημα.\nΗ μυστική οργάνωση Μαλουτέ, όπου συμμετέχουν σημαντικά πρόσωπα από τον πολιτικό, στρατιωτικό και τον κόσμο της Μαφίας, ελέγχει την ζωή του τόπου, και κάνει την ζωή των πολιτών αφόρητη.\nΌμως μέσα από όλη αυτή την δυσωδία, αναδύεται ένας Υπέρ ήρωας.\nΈνας μασκοφόρος εκδικητής, με το όνομα Κόκκινος Αετός.\nΣτόχος του είναι η οργάνωση Μαλουτέ, και κάθε είδους έγκλημα. Μην μπορώντας να αντιδράσει η μυστική εγκληματική οργάνωση, καταλήγει στο να προσλάβει έναν άλλον Υπέρ ήρωα, τον Μαύρο Διάβολο, για να εξοντώσει τον Κόκκινο Αετό.\nΗ μάχη πλέον, είναι μεταξύ Υπερ ηρώων...


Todos Somos Venezuela GR: Γιατί συμπαραστεκόμαστε στη Βενεζουέλα;\nΈχει μπει στο στόχαστρο των ΗΠΑ οι οποίες, κατά παραβίαση όλων των αρχών του ΟΗΕ, οργανώνουν πραξικόπημα, εξαπολύουν σαμποτάζ, προετοιμάζουν επέμβαση. Απειλούν ανοιχτά ότι θα έχει το μέλλον της Συρίας και της Λιβύης. Απειλούν το λαό με εμφύλιο πόλεμο και τον Πρόεδρο της χώρας με δολοφονία.\nΗ Βενεζουέλα έχει πρόσφατα (πριν ένα χρόνο) εκλεγμένο πρόεδρο τον Ν. Μαδούρο με ποσοστό 67% έναντι 21% του βασικού αντιπάλου του. Η εκλογική διαδικασία, όπως και όλες των προηγούμενων χρόνων, διεξήχθη ομαλά. Κανείς διεθνής παρατηρητής δεν διετύπωσε σοβαρές αποδείξεις (ούτε κάν ενδείξεις) για το αντίθετο.\nΤο Σύνταγμα της Βενεζουέλας είναι ιδιαίτερα δημοκρατικό. Δίνει τη δυνατότητα στο λαό να ανακαλέσει τους αντιπροσώπους του, πριν τη λήξη της θητείας τους, αν δεν είναι ικανοποιημένος από αυτούς. Έχει επίσης το συνταγματικό δικαίωμα και τη δυνατότητα να ανακαλέσει τον Πρόεδρο της Δημοκρατίας και την κυβέρνηση.\nΗ αυτοανακήρυξη του Γουαϊδό είναι πραξικοπηματική ενέργεια, παραβίαση του Συντάγματος και του ποινικού νόμου. Είναι σαν να αναγορευτεί ξαφνικά πρωθυπουργός της Ελλάδας ο πρόεδρος της Βουλής.\nΓνωρίζουμε ότι επιδίωξη των ΗΠΑ είναι να βάλουν και πάλι στο χέρι το πετρέλαιο της χώρας, το οποίο εθνικοποιήθηκε από την κυβέρνηση Τσάβες. Μέσω της εθνικοποίησης, η φτώχεια στη χώρα, μπορεί να μην εξαλείφθηκε, αλλά έχει μειωθεί στο μισό, όπως λένε τα επίσημα στοιχεία του ΟΗΕ.\nΞέρουμε ότι ειδικά ο πολυεθνικός όμιλος Κοχ εποφθαλμιά τα πετρέλαια της Βενεζουέλας. Ο Μ. Πενς (αντιπρόεδρος των ΗΠΑ) και ο Μ. Πομπέο (υπουργός εξωτερικών) είναι μεγαλομέτοχοι του ομίλου.\nΓνωρίζουμε ότι οι ΗΠΑ έχουν εξαπολύσει έναν βρώμικο οικονομικό πόλεμο σε βάρος της Βενεζουέλας.\nΞέρουμε πολύ καλά ότι αν επικρατήσουν οι ευνοούμενοι των ΗΠΑ στη Βενεζουέλα, θα ιδιωτικοποιηθεί ο πετρελαϊκός τομέας, θα γίνει πλιάτσικο κυριολεκτικά, θα επανέλθει το ΔΝΤ και θα βυθιστεί σε μόνιμη φτώχεια ο λαός.\nΑναρτήθηκε από Todos somos Venezuela GR στις 7:10 π.μ.\nΕτικέτες #TodosSomosVenezuela, #TrumpHandsOffVenezuela, #TrumpManosFueraDeVenezuela, Ανακοινώσεις/ΔΤ/κα\nΈνας χρόνος Ελληνική Επιτροπή Αλληλεγγύης «Είμαστε...\nΟ Μαδούρο καλεί το στρατό να ετοιμαστεί για αμερικ...\nΦυλλοροεί ο Γκουαϊδό\nΣάββατο 18 Μάη στις 7:30μμ εκδήλωση-συζήτηση «Αλλη...\nΗ Επιτροπή "Todos somos Venezuela GR" στην ERT Open\nΚατάθεση ψηφίσματος καταδίκης του πραξικοπήματος σ...\nΕκδήλωση Ταξικής Κίνησης για τη Βενεζουέλα\nΜηνύματα αλληλεγγύης μελών της επιτροπής "Είμαστε ...\nΕξομολογήσεις μιας δημοσιογράφου σχετικά με την Βε...\nΠρωτομαγιάτικη δράση της Επιτροπής στην Αθήνα\nΠρωτομαγία 2019: Όχι στο εν εξελίξει στρατιωτικό π...


Ολοκληρώθηκε η Σύνοδος του Ευρωπαϊκού Συμβουλίου για το επόμενο πολυετές δημοσιονομικό πλαίσιο (ΠΔΠ 2021-2027) και το πλάνο ανάκαμψης Next Generation EU των 750 δισ. ευρώ, που πραγματοποιήθηκε μέσω τηλεδιάσκεψης.\nΟι 27 είχαν μια πρώτη ανταλλαγή απόψεων και οι θέσεις των κρατών μελών καταγράφηκαν, ώστε στη βάση αυτών, σε λίγες μέρες, ο Πρόεδρος του Ευρωπαϊκού Συμβουλίου, Σαρλ Μισέλ, να καταρτίσει ένα διαπραγματευτικό πλαίσιο. Ο κ. Μισέλ σκοπεύει να συγκαλέσει νέα Σύνοδο, με φυσική παρουσία στις Βρυξέλλες στα μέσα Ιουλίου. Στο ενδιάμεσο διάστημα οι 27 θα επιχειρήσουν να προσεγγίσουν τις διαφορές τους σε διπλωματικό επίπεδο.\nΣύμφωνα με πληροφορίες στα σημεία διαφωνίας παραμένουν το συνολικό ύψος του Ταμείου των 750 δισ. ευρώ και του ΠΔΠ, το ζήτημα των νέων ιδίων πόρων, το θέμα των επιστροφών του προϋπολογισμού (rebates) και η αναλογία δανείων - επιχορηγήσεων.


TECHNICIAN FOR ALL CITIES - Cyprus Jobs\nTECHNICIAN FOR ALL CITIES\n6-5-2017 CyprusJobWebsite Cyprus Job Website Warmer\nΗ Εταιρεία Savero Trading Ltd, εισαγωγείς και διανομείς αλκοολούχων και άλλων\nποτών, μέλος της Ερωτόκριτος Λ. Αντωνιάδης & Υοί Λτδ Est. 1924 επιθυμεί να\nπροσλάβει άτομα για την πλήρωση των πιο κάτω θέσεων:\nSavero Trading Ltd, importers and distributors of alcoholic and other beverages, Member of Erotokritos L. Antoniades and Sons Ltd. Est. 1924 would like to announce Job opportunities for the following roles:\nΤουλαχιστον 3 χρονια πειρα ως ψυκτικος. Αδεια Οδηγου. Ευχαριστο και υπευνθυνο ατομο να μπορει να δουλευει σε ομαδα. Γνωση Ηλεκτρονικου Υπολογιστη θα θεωρηθει σαν...\nThe contents of this job ad including any associated images are © Cyprus Job Website 2021\nMotor Winding Technician – Τεχνικό Περιελίξεων Μοτέρ –...\nGenerator Technician – Τεχνικό Ηλεκτρογεννητριών – Dynamo...\nIT Technician – Y. Skembedjis & Sons Ltd\nCyprus News @ 11:45 AM UTC - Saturday, June 19, 2021 | Refresh For Latest News\nJob Tags: technician, cities,


ΚΑΣΤΟΡΙΑΝΗ ΕΣΤΙΑ: Καμήλες στην Καστοριά! Από μια αφήγηση του κ. Νίκου Πιστικού στην Καστοριανή ΕστίαΚαστοριανή Εστία\n11/23/2015 11:24:00 π.μ. | |\nΑπίστευτο κι όμως αληθινό! Το κατ΄ εξοχήν μεταφορικό μέσο της ερήμου χρησιμοποιήθηκε για τον ίδιο σκοπό και στις ορεινές διαβάσεις της Δυτικής Μακεδονίας, αρκετά χρόνια μετά την απελευθέρωση και μέχρι να εμφανισθούν στους δρόμους τα πρώτα πετρελαιοκίνητα λεωφορεία.\nΣύμφωνα μάλιστα με μια μαρτυρία, με καμήλες μεταφέρονταν επί τουρκοκρατίας οι λίρες από τα\nκρατικά θησαυροφυλάκια, στην τοπική στρατιωτική διοίκηση, για να εξοφλήσουν δύο φορές τον χρόνο, κάποιον χονδρέμπορο ονόματι Σπάλα, ο οποίος ήταν ο βασικός τροφοδότης του τουρκικού στρατού σ΄ όλο το “βιλαέτι” του Μοναστηρίου όπου υπάγονταν και ο “καζάς” (νομός) της Καστοριάς.\nΉταν καλοκαίρι του 1932 και όλα τα παιδιά της γειτονιάς, έπαιζαν ανέμελα στον καινούργιο δρόμο της νότιας παραλίας, τον οποίο έφτιαξαν οι άνεργοι γουνεργάτες της πόλης, που απασχολήθηκαν σ΄ ένα πρόγραμμα του Δήμου για την καταπολέμηση της ανεργίας, όπως τώρα καλή ώρα, με το πρόγραμμα της “κοινωφελούς εργασίας”!\nΞαφνικά έφτασε εκεί λαχανιασμένο ένα παιδί που έρχονταν από την Αγορά και με σβησμένη φωνή είπε στα άλλα παιδιά να τρέξουν στο μαγαζί του Χήτα, για να δουν τις καμήλες που ήρθαν φορτωμένες με εμπόρευμα από το Σόροβιτς (Αμύνταιο) και τώρα ξεφορτώνουν...\nΑλλά παρά το τροχάδην και την αγωνία, όταν έφτασαν εκεί, τους περίμενε μια δυσάρεστη έκπληξη, γιατί δεν είδαν πουθενά τις καμήλες!\nΤότε άρχισαν να υποψηφιάζονται ότι όλο αυτό το σκηνικό ήταν μια φάρσα, που τους σκάρωσε ο φίλος τους και έβαλαν τα γέλια...\nΜόνο ένας πιτσιρίκος που δεν πίστεψε στις δικαιολογίες των παιδιών, πήρε το θάρρος και μπήκε στο μπακάλικο, για να ρωτήσει τον ίδιο τον Χήτα για τις καμήλες.\nΚαι όταν εκείνος τον διαβεβαίωσε ότι οι καμήλες πράγματι ήταν εκεί, αλλά μόλις ξεφόρτωσαν τα εμπρεύματα, πήραν τον δρόμο προς τα Ψαράδικα, όλα τα παιδιά άρχισαν έναν καινούργιο αγώνα δρόμου, για να δουν επί τέλους τις καμήλες...\nΠράγματι, μόλις έστριψαν την γωνία προς τα Ψαράδικα, είδαν το καραβάνι με τις καμήλες “παρκαρισμένο” κάτω από τα πλατάνια.\nΕκεί είχε συγκεντρωθεί ένα μικρό πλήθος κόσμου, το οποίο περιεργάζονταν και σχολίαζε το ασυνήθιστο θέαμα.\nΌταν πλέον ικανοποιήθηκε η περιέργειά τους, πήραν τον δρόμο της επιστροφής προς την γειτονιά τους, για να συνεχίσουν το παιχνίδι...\nΣ΄ όλη την διαδρομή συζητούσαν μεγαλόφωνα γι΄ αυτό το περίεργο ζώο, που κουβαλούσε εμπορεύματα αλλά δεν ήταν ούτε άλογο ούτε γαϊδούρι...\nΤο “καναρίνι” ήταν ένα παλιό ντιζελοκίνητο λεωφορείο που εκτελούσε το δρομολόγιο Καστοριά - Φλώρινα, μία ή δύο φορές την εβδομάδα.


Έρχονται δύσκολες μέρες: «Βιβλική καταστροφή» προβλέπουν οι επιστήμονες σε Ευρώπη και Ελλάδα – Άποψη Τώρα\nΜε άλλα λόγια, ενώ είναι βέβαιη η αύξηση των πλημμυρών στην Ελλάδα, αν η άνοδος της θερμοκρασίας συγκρατηθεί στον ενάμιση βαθμό, δεν αποκλείεται να υπάρξει ακόμη και μείωση των πλημμυρών,, αν η θερμοκρασία ανέβει αρκετά περισσότερο, λόγω της πιο εκτεταμένης ξηρασίας. Βέβαια, ακόμη κι αν συμβεί αυτό, μια μεγαλύτερη άνοδος της θερμοκρασίας θα έχει άλλες σοβαρές συνέπειες για τη χώρα.\nPREVIOUS Previous post: Γιατί δεν πρέπει να τυλίγουμε τα τυριά με μεμβράνη τροφίμων\nNEXT Next post: Ο Πάτερ Αντώνιος υποψήφιος για το Βραβείο του Καλύτερου Ευρωπαίου Πολίτη


Λαβρόφ κατά Δύσης: Χρησιμοποιείτε τον κορωνοϊό εναντίον μας! Συστημικές ανισότητες σε ΗΠΑ - ΕΕ - News In Greece\nΑρχική Κόσμο Λαβρόφ κατά Δύσης: Χρησιμοποιείτε τον κορωνοϊό εναντίον μας! Συστημικές ανισότητες σε ΗΠΑ...\nΟ ρώσος υπουργός Εξωτερικών Σεργκέι Λαβρόφ επιδόθηκε σήμερα Τετάρτη σε ένα αντιδυτικό κατηγορητήριο ενώπιον των Ηνωμένων Εθνών, καταγγέλλοντας μεταξύ άλλων τον «εγωισμό» των δυτικών ή τη βούλησή τους να «επωφεληθούν» πολιτικά από την πανδημία του κορωνοϊού.\nΣύμφωνα μάλιστα με τον ρώσο ΥΠΕΞ, οι δυτικές πρωτεύουσες έχουν «την επιθυμία να επωφεληθούν από την πανδημία για να τιμωρήσουν τις ανεπιθύμητες κυβερνήσεις», κυρίως αρνούμενες την αναστολή των οικονομικών κυρώσεων στο πλαίσιο της μάχης κατά της Covid-19.\nΣτον απόηχο των κυρώσεων κατά τη Ρωσίας, ο Λαβρόφ υποστήριξε επίσης πως η πανδημία «όξυνε παλαιά προβλήματα όπως ο ρατσισμός και η ξενοφοβία», εκτιμώντας πως «οι διαδηλώσεις στις Ηνωμένες Πολιτείες και την Ευρώπη έφεραν στο φως τις συστημικές ανισότητες αυτών των χωρών».\nΠροηγούμενο άρθροΥπουργικό συμβούλιο: Αλλαγές στο οικογενειακό δίκαιο-Τι αλλάζει για διεζευγμένους\nΕπόμενο άρθροSurvivor: Η Ανθή Σαλαγκούδη έφερε πόντο και αποχώρησε -Συγκίνηση στην επικοινωνία (vids)\nAUKUS: Γαλλική αντεπίθεση μέσω Ινδίας – Τι ανακοίνωσαν Παρίσι και Νέο...


Συγχαρητήρια Βγενόπουλου και μήνυμα κατά της βίας | Onsports.gr\nhome ΠοδόσφαιροSuper LeagueΣυγχαρητήρια Βγενόπουλου και μήνυμα κατά της βίας Κοινοποιήστε\nΣυγχαρητήρια Βγενόπουλου και μήνυμα κατά της βίας\tΣυντάκτης: Onsports Team\nΔημοσίευση: Τρίτη, 07 Φεβρουαρίου 2012 12.30\nΣυγχαρητήρια στο τεχνικό επιτελείο και στους ποδοσφαιριστές του Παναθηναϊκού για την ως τώρα πορεία τους στο πρωτάθλημα από τον Ανδρέα Βγενόπουλο, ο οποίος παράλληλα έστειλε μήνυμα κατά της βίας.\tΟ Ανδρέας Βγενόπουλος στην ανακοίνωσή του στέκεται περισσότερο στην ως τώρα πορεία των «πρασίνων» στο πρωτάθλημα και μεταξύ άλλων συγχαίρει τον Ζεσουάλδο Φερέιρα και τους ποδοσφαιριστές του για την προσπάθεια που έχουν κάνει και για το γεγονός ότι έχουν καταφέρει να βρίσκονται πρώτοι στη βαθμολογία. Παράλληλα ο μέτοχος των «πρασίνων» αναφέρθηκε στα φαινόμενα βίας στο ελληνικό ποδόσφαιρο κι έστειλε μήνυμα κατά όλων όσων προκαλούν τέτοιες καταστάσεις. Όσο για τα διοικητικά των «πρασίνων», περιορίστηκε στο να ευχηθεί δια υστερόγραφου να βρεθεί λύση με ηρεμία και ομόνοια.\nΥ.Γ. Ως προς τα διοικητικά-μετοχικά θέματα του Παναθηναϊκού ελπίζω ότι αυτή τη φορά θα επιλυθούν σε πνεύμα ομόνοιας και συνεργασίας μακριά από δημόσιες αντιπαραθέσεις».\tΚατηγορία: Super League


ΤΑΞΙΤΖΗΣ: BINTEO: Ισπανία: Οδηγοί ταξί κατά Uber..!\nΜε κόρνες και πυροτεχνήματα\nδιαμαρτύρονται κατά της εταιρείας Uber.\nΑναρτήθηκε από sakis Ετικέτες ΔΙΑΜΑΡΤΥΡΙΑ, Εφαρμογή Uber, Ταξί Μαδρίτης, Uber, video